Irekia Eusko Jaurlaritza - Gobierno Vasco :: EHAA xedapena 201900630\nAldizkariaren data: 2019-02-06 Aldizkari honetan argitaratua: 2018026\n2305/2018 EBAZPENA, 2018ko abenduaren 26koa, Ezkerraldea-Enkarterri-Cruces ESIko zuzendari gerentearena. Honen bidez, Andima Basterretxea Ozamiz jauna aldi baterako izendatzen da Osakidetza-Euskal osasun zerbitzuko Ezkerraldea-Enkarterri-Cruces ESIko Etxeko Ospitalizaziorako zerbitzu sanitarioko buru, lau urteko eperako eta luzatzeko aukerarekin.\nXedapenaren zenbakia: 201802305\nHurrenkenaren zenbakia: 201900630\nIkus 2018/01/24an argitaratutako 2018/01/10reko 201800055 EBAZPENA\n55/2018, urtarrilaren 10eko Ebazpenaren bitartez, deialdia egin zen Osakidetza-Euskal osasun zerbitzuko Ezkerraldea-Enkarterri-Cruces ESIko Etxeko Ospitalizaziorako zerbitzu sanitarioko buru lanpostua lehiaketaren bidez betetzeko.\nBalorazio Batzordeak aurkeztutako eskabideak baloratu ditu, eta dagokion izendapen-proposamena egin du. Horiek horrela, eta Andima Basterretxea Ozamiz jaunak dituen ezagutza akademiko eta profesionalak kontuan hartuta, hau erabaki da: pertsona hori izendatzea Osakidetza-Euskal osasun zerbitzuko Ezkerraldea-Enkarterri-Cruces ESIko Etxeko Ospitalizaziorako zerbitzu sanitarioko buru.\nEuskadiko Antolamendu Sanitarioari buruzko ekainaren 26ko 8/1997 Legeko 28. artikuluko hirugarren arau komunean, Osakidetzaren lanpostu funtzionalak arautzen dituen uztailaren 19ko, 186/2005 Dekretuan eta azaroaren 11ko 255/1997 Dekretuan ezartzen denarekin bat, hau\nLehenengoa.– Andima Basterretxea Ozamiz jauna Osakidetza-Euskal osasun zerbitzuko Ezkerraldea-Enkarterri-Cruces ESIko Etxeko Ospitalizaziorako zerbitzu sanitarioko buru izendatzea aldi baterako.\nBigarrena.– Aldi baterako izendapen honek lau urteko indarraldia izango du, luzatzeko aukerarekin, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluaren hirugarren arau komunean xedatutakoarekin bat etorriz, eta data honetatik aurrera ondorioak izango ditu: 2019ko urtarrilaren 1a.\nHirugarrena.– Izendatutako pertsonak aipatutako epea amaitutakoan lanpostua utziko du, ez bada luzapena onartzen, betiere, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluaren hirugarren arau komunean ezarritakoaren arabera.\nBosgarrena.– Ebazpen hau interesdunei eta Ezkerraldea – Enkarterri – Cruces ESIko Pertsonaleko Zuzendaritzari jakinaraztea.\nSeigarrena.– Ebazpen honen aurka gora jotzeko errekurtsoa aurkeztu ahal izango zaio Osakidetza-Euskal osasun zerbitzuko zuzendari nagusiari, ebazpen hau EHAAn argitaratu eta hurrengo egunetik hilabeteko epean.\nBarakaldo, 2018ko abenduaren 26a.


— ZUZENDARITZA ETA BATZORDEAK\nJADO aldizkariak argitaratzen du urtero-urtero 2021. urtetik aurrera ikerketa juridikoaren lanak eta oharrak (aipamen bibliografikoak, arauen eta epaien gaineko iruzkinak).\nBetiere zenbaki berezi eta ezohikoen argitalpenari kalterik egin gabe. Horien aldikotasuna deialdiaren araberakoa izango da.\n2. Argitaraldiaren maiztasuna: urterokoa.\n3. Jatorrizko lanak bidaltzea\nJatorrizko testuak argitaratu gabeak izango dira eta aldizkariaren zuzendaritzara igorriko dira, posta elektroniko baten bidez, jarraiko emailera: secretaria@avd-zea.com.\n4. Egilearen eskubideak\nJADO aldizkariak sarrera irekia du (http://www.avd-zea.com). Hartara, sarrera askea du bere osotasunean zenbaki bakoitza argitaratu ondoren. Onartzen da, beraz, horren irakurketa, bilaketa, deskarga, banaketa eta berrerabiltzea, legearen arabera, edozein euskarritan, betiere merkataritzako ez diren helburuekin. Horretarako ez da beharrezkoa izango argitaletxearen edo egilearen baimenik, jatorrizko lana behar den bezalaxe aipatzen bada (zenbakia, urtea eta orrialdeak) eta jatorrizkoan egin diren aldaketak argiro adierazten badira.\n5. Azterlanen eta oharren nondik norakoak\nLehen orrialdean barneratuko dira titulua, egilearen izena eta horren filiazio akademikoa, eta berebat posta elektronikoaren helbidea eta harremanetarako telefonoa.\nBigarren orrialdean barneratuko dira hiru laburpen, euskaraz, gaztelaniaz eta ingelesez, batez beste 120 hitz bakoitzean eta lanaren gako hitzak (hirutik bostera), euskaraz, gaztelaniaz eta ingelesez. Testuek eramango dute aldez aurretiko aurkibide laburra, bertan diren alor desberdinak biltzen dituenak.\nLangaiak argitaratuko dira, batik bat, gaztelaniaz eta euskaraz.\n6. Argitaratze arauak\nAipamen bibliografikoak eta bestelako agiri iturrietara egindako erreferentziak honetara gauzatuko dira, argitaratze arau hauek betez:\na) Langaietarako luzera gomendatua, azterlanen kasuan, 15 orrialdetik 30 orrialdera doa ISO A4, lerroartekoa 1,5, euskarri informatikoan, nagusiki Word edo berrikusteko modukoan. Oharren kasuan 5 orrialdetik 10 orrialdera doa ISO A4, lerroartekoa 1,5, euskarri informatikoan, nagusiki Word edo berrikusteko modukoan.\nb) Bibliografiari buruzko azken atala ere beharrezkoa da. Bertara bilduko dira testua ontzeko erabili diren lanak edo testuak aztertzen duen gaietan erreferentziazkoak direnak.\nc) Nahitaezkoa da egileek testuaren edukia antolatzea honetara: testuaren objektua zehazten duen sarrera, datuak eta egileak egoki irizten dituen arrazoiak barneratzeko garabidea eta ondorioak, horrek ere proposamena, balioztatzea edo azken gogoeta ekartzen dituela.\nd) Bibliografia aipatuari buruz jarraiko sistema erabiltzea gomendatzen da: edo Deiturak, Izena, «Artikuluaren titulua», Aldizkariaren edo liburuaren titulua (aldizkariaren titulua sigla bada, ez da letra etzanez idatzi behar), bolumena, zenb., argitaratze tokia, argitaletxea, argitaratze urtea, ukitutako orrialdeak.\ne) Legeen aipamenak jarraiko ereduaren arabera egin behar dira (edo ordenamendu juridiko bakoitzean ohikoa izaten den aipamen ereduaren araberakoa):\nEx.: Ley 1/1998, de 7 de enero, de Política Lingüística.\nAd.: Hizkuntza Politikari buruzko urtarrilaren 7ko 1/1998 Legea.\nf) Siglak punturik gabe idatziko dira, adibidez, LPL. Artikulu batean lehenez agertzen denean hedapen gutxiko sigla bat, izen osoa idatziko da eta gero sigla parentesi artean.\n7. Argitaratze ibilbidea\nJADO aldizkariaren zuzendariak eta zuzendari laguntzaileak erabakiko dute idazketa batzordearen eta nazioarteko batzorde aholkulariarekin batera lanen argitalpena, kanpoko ikuskaritza eta ebaluazio independente batean oinarriturik. Lanen ebaluazio-prozesua aditu parekideen berrikuspen itsuaren bidez egingo da, JADO aldizkariaren kode etikoa betez. Egileok inprenta probak zuzendu ahal izango dituzte eta hamar egunetan horien zuzenketa jasotzen ez badira, ulertuko da egilea ados dagoela egindako inprimaketarekin.\nArtikuluak bidaltzeko, prozesatzeko eta argitaratzeko kostuak ez dira kobratu.\n9. Copyright delakoa\nJADO aldizkarian argitaraturiko artikuluen egileek, baldin eta artikulu horiek argitaragabeak baldin badira, beste leku batean erreproduzitu ahal izango dituzte horiek, betiere JADO aldizkarian egin duten lehen argitaratzearen berri zehatza ematen baldin badute.\nDeskargatu argitalpenerako arauak\nPublication standards download


2020ko urtarrilaren 27a, astelehena | Ordua Euskal Herrian 22:32:31\n1977ko apirilaren 24a\nJosu Ibargutxi amnistiatu diotenari elkarrizketa\nBederatzi urteren ondotik etxeratu berria\n1968ko apirilaren 29. Astelena. Gaueko 9,30etan hiru gazte bonba bat muntatzen ari dira "El Correo EspaÃ±ol" egunkariak Eibarko Untzaga plazako zazpigarren pisu batetan duen erredakzioan. Patxi Jakak, Koldo Aizpuruak eta Josu Ibargutxik jarria dute iadanik etxean eginikako katxarro elektriko bat. Aldegiteko direlarik, Ibargutxi erlojua ordubete atzeratzea gogoratzen zaio. Hartan diharduela, ustegabeko kontakturen bat edo... inork ez daki zehatz-mehatz zergatik, baina aparatoa lehertu da bapatean. Aipuruak, nahiz eta zauritua, ihes egiten du, eta biharamunean detenitua izango da. Jaka eta Ibargutxi, ordea, itsuturik geratzen dira, aurpegia arreta guztiz bezturik. Ibargutxik eskuin begia galzorian, apurtu samarrik, hatzapar bat moztua eta ezker berna lehertua.\nEgoera honetan, ezina dirudien arren,Josu Ibargutxi pisu bat jaisten da narrazka, eta seigarren bizitzan ate joka laguntza eskatzera iristen da. Hiru ordu laurden pasatzen dira goardia zibila heldu arte. Eta ETAko bi militante haien itxura hain larria da eze, ofizial batek zera esaten dio lurrean datzan Ibargutxiri: "A ver si te mueres, cabrÃ³n!".\nKerexeta medikuak ere ez zuen uste izan Ibargutxi Donosiara bizirik iritsiko zenik, are gutxiago jeep baten eramana izan zenez gero. Baina 5 egun konorterik gabe egon ondoren, 20 egun islatua, 30 erreanimazio gelan, hilabete hospitalean eta 15 aldiz kirofanoan, "gazte honek bizitzeko gogoa du" esan zuen monjatxoak arrazoi zuen, nonbait.\nApiril honetan, juxtu-juxtuan 9 urte geroxeago, Josu Ibagutxik gertakari guzti hauk konta ahal ditzake bere etxean, dato eta xehetasun guztiz, bart gauean gertatuak izan balira bezala. Errenka, hatzapar bat erditik ebakia eta begi itsu batez, Josuk ez du ez umorerik eta ez giharrerik ere galdu. Animotsu asko dioenez: "Gajes del oficio'!".\nEibarko berbeta jatorrean zein euskara baturik akademikoenetan erraztasun handiz mintzo da.Gizondu egin da, eta gogotan genuen aingeru aurpegitxo hura aldatu. Teoria politikoaz ikastaro intensiboak egiteko aukera izan du nonbait, eta nahiko triunfalista sumatzen dugu, lehen egunetako deiek, bisitek eta ongietorriek laguntzen diotelarik.\nEman zioten 46 urteko zigorretik, 9 egin ditu Josuk espetxean. Gaur, bere egoera ofiziala frogatzen duen dokumendu hau esegi dezake etxeko marko batetan:"Certifico, que el penado que al margen se expresa, es puesto en libertad en el dia de la fecha, por dejar extinguida la pena de 37 aÃ±os, 24 meses y 366 dias, por Amnistia, que le fuÃ© impuesta por Consejo de Guerra de San Sebastian, por el delito de terrorismo"\n-- Nola ikusten duk gaur eguneko giroa?\n-- Etxeratu berria nauk, eta ez nauk oraindik zentratu. Eibar aldatu duk ona... eta ez ziharduat etxe eta kaleez bakarrik. Lehen guti batzu giniuan. Pintada batzu izkutuan egin, hiru-lau katu manifestazioetan, bonba bat edo beste jarri, horixe zuan dena. Gaur egun, ordea, herria politizatua kristorena zegok. Parte hartzen dik. Guk crabiltzen genian pintura-pote zaharretatik oraingo spray hoitara arteko diferentzia zegok maila guztietan.\n-Indar politikoak etomizaturik zeudek, orduan ez bazalaxe\n-Gauzak erradikalizatu egin dituk erabat. Prozedura politiko baten barruan ulertu beharra zegok indar politikoen atomizatze hori. Hala ere, funtsean eta dudan informazioaren arabera, indarren arteko diferentziak ez dituk handiegiak. Ekintza unitario bat lortuko delakoan niagok, askatasun demokratikoen bilakuntzan.\nEta Vi-Ren Estatalismoa\n-- Nola kokatzen duk prozedura horren barruan ETA Vl-ren estatalismoa\n-- Batetik,iraultza marxistagan sinesten diagu. Bestetik Euskadi askatuko bada, langile klaseak askatuko dik. Halaere, burruka hau ez duk posible nazio maila batez bakarrik. Kapitalismoa estatalista duk, beraz, burruka sozialista ere marko berean planteatu behar duk.\nArdatz estrategikoak aldatu genizkian. Lehen nazionalak zituan, orain, berriz estatalistak dituk. Gure prozeduran zehar troskismoa ezagutu genian, LCR-ek planteamendu berdintsuak zituela ikusi, eta elkartu egin gintuan,.Gaur egun ELKI (Euskadiko Liga Komunista Iraultzailea) izenez.osatzen diagu geure erakundea, estatal ikuspegia galdu gabe.\n-- Jakingo duk, noski, troskook euskal mugimenduan barrena, abertzale mailan behintzat, sorterazten duzuen errezeloa?\n-- Nik ez diat herri mailan horrelakorik sumatzeko aukerarik izan espetxean orain arte egon naizenez gero. Hala ere, familiakoek bisitetan esanagatik zerbait jakin diat.\nBehar bada dcskonfiantza lojikoa izan zitekek. Edozein modutan, uste diat ez dela gure aldetik abertzale mailan "dejaziorik" egon. Ez zidak neri inork ni abertzalea ez naizenik esango !\n-- Noski hiri ezetz, eta are gutiago gaur bertan. Baina LCR-ren problema ez duk zenbait espetxeraturen konportamendua, duela hainbat urteka konportamendua bestalde, gaurko normatiba politiko batena baizik.\n-- Behar bada duela hiru edo lau urte errezelo hori juztifikatua izan zitekeen. Klarifikazio falta agian. Gaur ez diat uste horrelako problemarik dagoenik.\n-- Marko estatalista horrek ez al dik dudatan jartzen noizbaiteko Euskadiren askatasuna? Estatalistekin Maltzagaraino joan gaitezkek, agian, baina gero ?\n-- Gure kasuan ez. Gu beti konsekuente izan gaituk gure prozedura guztian. Uste diagu, hala ere, burruka estatu mailan planteatu behar dela. Hego aldeak Espainian eta Ifar aldeak Frantzian. Nork bere askatasuna lortu ondoren, baldin ifartarrek nahi balukete gurekin elkartu, gu solidarioak gaituk berekin.\nHutsune Baten Betegarri\n-- Militante abertzale sozialista eta iraultzaile haizen aldetik, zergatik LCR eta ez EIA edo L AIA?\n-- Diferentziak ez dituk handiak. Mila puntu bateratu diagu. Guti gora behera, diferentzia bakarra marko politikoa duk. Gurea estatala, berena nazionala. Bestalde, beste diferentzia bat, guk proposatzen dugun Nazio Asanblada Probisional delakoan ziatzak.\nETA VI-ren jokabidea 1970 aurretik ezker internazionalak jasaten duen krisiaren barruan ulertu behar duk. Guri dagokigunez, ezker tradizionalak, PC-k esate baterako, ez zioan nazio problematika bati erantzun jatorrik ematen. Hutsune haren fruitu har zitekek ETA-VI-ren l.CR-rekiko jarrera.\nGuk orduan uste genian miliek beste zenbait banaketa izango zutela. Halaxe gertatu duk eta delantazioz sortu dituk LAIA, EIA, LAB eta erakunde hoik, marko nazional batetan. Langile mugimenduaren konbatibitateak eta herriaren politizapenak ETA barruan izan duten eragintzaren ondorio dituk.\n-- Zenbateraino baliagarri dela uste duk joko posibilista?\n-- Azken irtenbidea iraultza sozialistan zegok. Beste guztiak helburu hori atzeratzeko dituk, eta burgesiari jokoa egiteko.\nHauteskundeak, esate baterako, amainatuak izango dituk. Burgesia ohartua duk, langileriak ez duela frankismoa bakarrik eztabaidatuko, burgesia bera ere baizik. Eta status hori lehertu aurretik nahi dik ilusio demokratiko batzu eskaini. Gure peligroa horretan geratzea duk.\nBaina herria eta langileria ez dituk ilusio hoiekin konformatuko.\n-- Baina ez ote diagu euskaldunok legalitateaz sekula baliatu behar ? Beti inoren esku utzi behar al diagu politika posibilista ? Beti burruka taktika ak duk gurea?\nNik ez diat esaten legalitateaz baliatu behar ez dugunik. Baina hauteskunde batzuetara joateko behar genituzteken betekizunak ez ditiagu. Ez diagu amnistiarik. Ez diagu sindikal askatasunik. Eta ez dituk langile erakundeak legeztatuak izan. Ez ditiagu ere "Cortes Constituyentes" direlakoak. Tartean, erakunde erreformistei eman zaiek aukera, PSOE,PNV ESB, herriaren mugimenduaren freno izan daitezen.\nGure aldetik ezkerraren plataforma unitario bat egin beharko diagu, burgesiari jokoa izorratzeko.\n-- Jo dezagun iraultza sozialista hori amesten dugula. Horretan burrukatu behar dugula, nahiz eta,agian,orain bizi gareno ezagutu ez. Ba al dik Euskadik, nazio bezala etengabeko burruka horretan irauteko erreserbarik?\n-- Herriak kristoren erreserbak zituk. Hori kalean frogatua duk iadanik.\n-- Bai, baina askatasunaren egarria autosufizietzia bati atxikia zihoak. Burujabetasuna ekonomi botere bati lotua .Bestela, autonomia ezezik, kolonizapenaren menpetasuna erakarriko diagu.\nEz ote diagu Euskal Herria kargatuko?\nHori kapitalismoaren ondorio duk. kapitalismoak desberdintasunaren mugimendua jokatzen dik. Gaur, industria hemen eragitea komeni zaiok. Bihar beste nonbait potentziatzea komeni dakiokeen bezalaxe.\n-- Gipuzkoako industria ez duk, ordea, hara-hona eraman izatekoa, hemen sortua eta hemengo bertako gizonek sortua baizik...\n-- Leninek ondo adierazten zian, kapitalismoak industri indarrak. azpiratuz doala, konzentrazioak eginez. Entrepresa txikiak ezin dik indar monopolista handiaren kontra konpetitu. Langileria ezezik, burgesia txikia era kapitalismoaren biktima duk zentzu honetan.\n-- Iraultza marxista horretarako abiakuntzan, burgesia alde batean eta langileria beste batean jartzen dituk. Hala ere, delako ekonomi maila bategatik, dela beste errealizazio mota bategatik, edota beste kontzepzia ideologiko batzuegatik bazitekek herrikide eta langile guztiak hire presupuesto hoiekin bat ez etortzea?\nBai, baina informazio falta duk hori.\nBurges gizartearen influentzia. Gure zeregina, herri kontzientzieraziko duen abangoardia indartzea duk.\n-- Amaitzeko, berriro jarriko al huke beste bonba bat?\n-- Noski baietz, behar izanez gero. Baldin premiarik balego, edozer, gu prest gaudek. Hala ere, gauzak aldatu egin dituk .\nLehen abangoardi minoritario batek bakarrik hartzen zian bere gain enfrentamendu hori. Gaur, ordea, herria bera enfrentatzen ari duk, bere protagonismorik gabe ez dela iraultza sozialista lortuko ohartu baita.\nLehenengo, beldurra galdu eta herria kalean manifestatzen ausartu duk. Orain berriz, gartzclan jakin dudanez zenbait manifestaziotan jendea indar errepresiboei kontra harrika eta makilaka enfrentan duk. Noizbait bazitekek eskopetarekin ateratzea.\nQim Torra presidenteak legebiltzarrari eskatu dio bere diputatu aulkia defenda dezala\n'Hauspotu' programa, edo nola gainditu lurralde desoreka ekonomia eraldatzailetik\nHaur eskoletako euskara eskaintza murriztuko du Iruñeko Udalak\nHiru pertsona atxilotu eta prostituitzera behartutako lau emakume askatu dituzte Barakaldon\nLangile bat hil da Artatzako Urederra kanpinean


Serena Williams vs. Victoria Azarenka: Score, Recap from Cincinnati Masters 2013 - Tennis News\nNeed Help? Call 888-546-8339 • Home » Tennis News » Serena Williams vs. Victoria Azarenka: Score, Recap from Cincinnati Masters 2013 News\nReport: Boris Becker Tried Using Fake Diplomatic Passport to Get out of UK Debts\nFormer tennis star Boris Becker 's attempt to wiggle out of financial trouble reportedly has hit a snag. Becker declared bankruptcy in June 2017 as the result of owing a "historical debt" to pri\nAndy Murray to Play at Queen's Club in Comeback from Hip Surgery\nAndy Murray will play his first competitive tennis since July last year when he takes part in the Fever-Tree Championships at Queen\nFrench Open 2018: Wimbledon Predictions After Nadal vs. Thiem Results\nRafael Nadal continued his clay court dominance on Sunday by winning an 11th French Open title after beating Dominic Thiem in straight sets\nRafael Nadal: Viewership Should Determine Pay for Male, Female Tennis Players\nWorld No. 1 Rafael Nadal has called for male and female tennis players' earnings to be ba


Argitaratua: 2017-05-03 09:56\nNerabezaro zoriontsu baten giltza, haurtzaro zoriontsua izatea dela dio Teresa Alonso psikologoak. Bizitzako sasoi horren inguruko formazio saioa eskainiko du Elgoibarren maiatzaren 4an eta 11n.\nArgitaratua: 2017-04-28 19:56\nOin Alai, umeak eskolara oinez joatea sustatzeko ekimenari bultzada eman eta boluntarioek egiten duten lana eskertzeko asmoz, Elgoibarko Udalak bost euroko 180 erosketa txartel banatu dizkie boluntarioei.\nArgitaratua: 2017-03-22 11:55\nGreba eguna dute gaur Araba, Bizkai eta Gipuzkoako eskola publikoetan, eta Elgoibarko eta Mendaroko ikastetxeetako langile gehienek ere bat egin dute ELA, LAB eta Steilasek, 'Lan baldintzak hobetu, hezkuntza eraiki' lelopean egin duten greba deialdiarekin.\nArgitaratua: 2017-02-23 10:47\nIMHko Ingeniaritza Dualaren Unibertsitate Eskolan Programa Malgua izeneko egitasmoa garatu dute, enpresek dituzten langileei ingeniari formazioa eskaintzeko asmoz. Programa erabili duten hiru enpresetako (Ulma Packaging, Bronymec eta EPC) ordezkariek xehetasun guztiak azalduko dituzte martxoaren 1ean eta 2an eskainiko dituzten saioetan.\nArgitaratua: 2017-02-16 13:37\nIMHk jakinarazi duenez, mekanizazioan lan egiteko langile kualifikatuk behar dituzte inguruko enpresek, eta behar horri erantzun nahi dio ikastetxeak.\nArgitaratua: 2017-02-15 14:06\nElgoibarko Lanbide Heziketaren eta Industriaren IX. Jardunaldiak antolatu ditu Elgoibarko Udalak, IMH eta Mekarekin elkarlanean, Lanbide Heziketa sustatzeko. Ikasle eta gurasoentzako jardunaldiak izango dira. Besteak beste, AVS eta Swisslan enpresak bisitatzeko aukera izango dute gazteek.\nEuskoSkills olinpiadetako zenbait proba Elgoibarko Meka eta IMH ikastetxeetan jokatuko dituzte\nEuropako ikasle eta irakasleak Mekan


Campion, Nafarroako lehenbiziko euskal idazlea - Euskonews\nCampion, Nafarroako lehenbiziko euskal idazlea Joxemiel Bidador\nC Arturo Campionen Gramatica.\nampionen ekarpena Nafarroako euskal letretan itzela izan zen, eta neurri batean XVII. mendean Axularrek Lapurdin, XVIII.ean Larramendik Gipuzkoan, edota XIX.ean Mogel-Astarloatarrek Bizkaian bezala, hemeretzi eta hogeigarren menderen arteko tarte hartan Campionek Nafarroan burutu lana garai berri baten hasiera izan zen, hala nola, komunzki deitzen den berpizkundea, herri literatura guztietan noiz edo noiz gertatzen den hura. Campionen kasuan, eta garai bertsuan Nafarroan ere ibili zen Bonaparte printzearekin gertatu ez zen bezala, poligrafoa Iruñeko gizartean gorki erroturiko pertsona genuen, hainbat dendaren jabea, bertako prentsan maiz kolaboratzen zuen idazlea, eguneroko politikan eskua sartzen zuenetakoa, eta finean, Nafarroako giro kulturaletan mardoki sarturik, bere aitagoitasuna ezin ukatuzkoa genuen.\nNafarroan egin zen euskal literaturaz denez bezainbatean, berau izan zen aro berri baten hasmena, orakulo eta maisua. Gazterik ikasi zuen euskara, geroagoko euskaldunberrien eredu bilakatu zela. Hizkuntzaren ikerkuntzan nabarmendu zen arnas handiko lanak idatzi zituela, euskara bera defendatu eta bultzatu zuten zenbait elkarteren sorreran egon zen, euskararen inguruko hainbat eztabaidetan parte hartu zuen, baita eredu literarioaren zein batasunaren hika-mika garrantzitsuetan ere, eta gutxi bazen ere, asmo literarioko zenbait lan utzi zizkigun.\nCampionen lehen lan literarioa euskaraz 1877ko abenduan tajuturiko Orreaga balada epikoa izan zen, Garay Monglavek mende erdi bat lehenago egin zuen Altabizkarko kantua-ren aldaera pertsonaltzat har litekeena. Institut Historique erakunde frantziarraren idazkaria zen Eugène Garay de Monglave kazetari baionarrak artikulu luze bat eman zuen argitara 1834an non Orreagako gatazkaren garaitik beretik, ahoz aho belaunaldiz belaunaldi gorde zen euskal eresi zaharraren berri ematen zuen. Halaber, kanta hura jasotzen zuen papera Garat kontearen etxean ikusi zuela zioen. Errealitatea, ordea, bestelakoa izan zen. Monglavek euskaldunen bilkura batean parte hartzen zuen Parisen, eta bertan kantatzeko Orreagarena sortu zuen erdaraz. Ezpeletako Luis Duhalde tertuliakidea izan zen jatorrizko frantsesa euskaratu zuena. Iruzurra agerian utzi zuen lehenbizikoa Saran zegoen Wentworth Webster artzain protestantea izan zen, Madrilgo Boletín de la Real Academia de la Historia aldizkarian 1883an publikatu zuen artikulu batean hain zuzen. Ez da Monglaverena euskal letretan dugun faltsifikazio kasu bakarra. Hortxe ditugu, esate baterako, Xahoren Anibalen kantua, Arakistainen Alosko kantua, Hiribarrenen Heren-suge eta Beltzuntzeren kantua, Michelen Abarkaren kantua, edota Otaegiren Beotibarko kantua, guztiak Macpherson eskoziarraren eraginpean, berak sorturiko Ossian bardoaren Fingal lanaren bidetik. Bada, Websterrek Altabizkarko kantua-ren marroa salatu aitzin agertu zen Campionen Orreaga, geroantzean askotan berrargitaratu den testua, duen balio linguistikoarengatik zein ideologikoarengatik.\nCampionen testua, gaztelerara eginiko itzulpenarekin batera, Euskara aldizkariaren lehenbiziko zenbakian agertu zen 1878an. Ondoren, Mariano Mendigatxa Bidankozeko nekazariak erronkarierara aldatu zuen, eta aldizkari berean agertu zen, hutsune zenbaitekin baina, ondorengo zenbakietan Bonaparte printzeak zehaztasunez zuzendu zituenak. Honek guztiak animatu zuen Campion bere Orreaga-ren testua ikerketa dialektologiko zabalago baten abiapuntu hartzeko. Horrela, eta jatorriz gipuzkeraz jatutu zuen testuarekin batera, gainontzeko euskalki literarioen aldaerak bilatu zituen, hau da, Duvoisinek egin lapurterarena, Intxauspek zubererarena, eta Iza Agirrek bizkaierarena. Jarraian Nafarroa Garaiko hemezortzi hizkeretara eginiko aldaerak erdietsi zituen: Olazti, Dorrau, Arbizu, Betelu, Osinaga, Auza, Saldias, Eratsun, Legasa, Bera, Urdazubi, Arizkun, Luzaide, Biskarreta-Gerendiain, Orotz-Betelu, Aria, Otsagi eta Bidankoze. Hiru arrazoi eman zituen Campionek honako lana egiteko: alde batetik berau ere nafarra zelako; bestalde Nafarroa Garaiko dialektoak ez zuelako berezko literaturarik, eta hortaz, beste euskalkiak baino ezezagunagoa zen; eta azkenik, penintsulako Nafarroan egiten zen euskararen lekuko zehatza jaso nahi zuen, izan ere, noizbait hango euskararen ikerketa historikoa egin nahi bazen, xumea izanik ere ikerlariek dokumentu bat gutxienez eduki zezaten. Campionek jakin bazekien zeinen ezberdinak ziren Nafarroako hizkerak, orobat Nafarroa Garaian ez zela euskalki bakarra egiten. Azkenik, Orreaga-ren 22 euskal aldaera eta erdarara eginiko itzulpena, ohar gramatikal eta lexikoak zituen sarrerarekin Iruñean karrikaratu zuen 1880an liburu formatoan.\nGuztiarekin, Campionen ekarpenik garrantzitsuena 1884ko Gramática de los cuatro dialectos literarios de la lengua euskara dugu, Tolosan Eusebio López lodosarrak inprimatu zuena. Aurretik ere, euskararen inguruko beste lanen bat publikatua zuen Campionek. Euskara aldizkariaren bigarren alean, 1879an beraz, “Gramática vasca” entsegua hasi zen argitaratzen atalka, bere ustez Larramendi zein Lardizabalen gramatikak zaharkituegiak zeudelako. Gramatika honen azken zatia, zortzigarrena, 1882ko zenbakian atera zen, eta osotara 60 orrialde betetzen zituen. Aldizkari berean “Geografía lingüística del euskara” agertu zuen 1881ean, eta bi urte beranduago, Donostiako Barojarenean Ensayo acerca de las leyes fonéticas de la lengua euskara izenburukoa inprimarazi zuen. Alabaina, lan guzti hauek txiki geratu ziren bere gramatika erraldoiaren parean, 800 orrialdeko liburutzarra, atalka banatu zena harpideen artean, azken faszikulua 1886ko Donibane egunean moldizkiratu bitartean.\nCampionek bi sarrera idatzi zituen bere libururako. Lehenbizikoan ikerketa linguistikoen garrantziaz zein euskararen balioaz ikerketa historikorako jardukitzen zuen, eta halaber, bertako egile eta kanpoko euskalarien berri zabala eman zuen. Bigarren sarreran hizkuntzen sailkapena ekartzen zuen, euskararen lurraldetasuna eta euskalkien berri maratza, eta amaitzen zuen geure hizkuntzaren apologia eginez. Liburuaren gaian sarturik, lehenbiziko atalean sufijazioaz aritu zen hamar kapitulotan: fonetika, fonologia, artikulua, izena, izenordea, deklinabidea, aditzondoa, konjuntzioa eta interjekzioa. Bigarren atalean lau euskalki literarioen aditza aztertzen zuen hamazazpi kapitulotan. Amaieran, hiru gehigarritan, Lardizabal, Axular, Intxauspe eta Mogelen testuez osaturiko krestomatia, eta aditzen taulak jasotzen zituen bibliografiarekin batera.\nBeste lan askorekin gertatzen den bezala, Campionen gramatika da ia ezagutu gabe askotan aipatzen den liburu horietakoa. Euskal idazle eta literaturarekin horren zekena den Jon Juaristik, bere El linaje de Aitor klasikoan, "obra cimera de la vascología decimonónica" deitzen zuen Campionen liburua. Urte batzuk lehenago, 1984ko irailaren 25etik 29ra bitartean, Euskaltzaindiak Gramática de los cuatro dialectos literarios de la lengua euskara honen mendeurrena ospatu nahi izan zuen Iruñean berariazko jardunaldiak antolatuz. Orduan Nafarroako lehendakaria zen Urralburu jaunaren hasierako mintzaldiaren ostean beste komunikazio interesgarriagoak egin ziren, besteak beste, Granja Pascualen “La Gramática de Campión y Luis Luciano Bonaparte” edo Mitxelenaren “Campionen Gramatica eta beste”. Guztiarekin, Campionen liburua edizio bi baizik ez ditu izan, 1884ko lehenengoa eta 1977an La Gran Enciclopedia Vasca-koek egin zuten faksimila, eta hortaz, liburua nahikoa kontsultagaitza daukagu egun.\nAipaturiko lan filologiko hauez landara, Orreaga testuaren lehenbiziko asmo literarioei jarraikitzen zioten beste lan batzuk ere idatzi zituen Campionek. Elizondon 1879an ospatu ziren Lore Jokoetan Agintza izenburuko lana aurkeztu zuen Iputza ezizenaren azpian, eta L.L.I. hasmenta hizkiez sinatu zuen beste egile nafar ezezagun batekin ohorezko aipamena jaso zuen. Elizondoko hauek, bestalde, Hegoaldean eginiko lehenbiziko Lore Jokoak izan ziren, eta sariketa literarioan gailendu zen poeta Arrese Beitia bizkaitarra izan zen. Ezin oharkabean utzi Orreaga-rekin dituen antzekotasunak. Hura bezala, Agintza testu laburra da, bata zortzi puntutan banatuta eta bestea bederatzitan. Orreaga-ren hasiera honakoa da: "Gaberdia da. Karlomano Errege Auritz-berrin dago bere ekerzito guziarekin..."; Agintza-rena ordea, "Gaba da. Aitor ingurutua dago bere illobatxo maitetaz...". Bestalde, Aitor pertsonaiak garrantzi berezia du Agintza-n; Xahoren sorkuntza Navarro Villosladaren bitartez iritsi zen Campionenganaino. Kantabriako dukea zen Pelayo, arabiarren aurka Guadaleten galtzetik ihesean Euskal Herrira iritsi zenean abegi onez hartu zuen Aitorrek bere etxean; eskerdun, berera joan aitzin Pelayok hitza ematen zuen bere menekoek beti errespetatu eta maitatuko zituztela euskaldunak. Kanpotarrak alde egin ondoren, Aitorrek erne jartzen zituen bilobak honakoa esanez: "Erdaldunaren agintzak gezurrak dire".\nDenbora antxiñakoen ondo-esanak 1881ean Donostian egin ziren Lore Jokoetako lehiaketa literariora igorri zuen Campionek, Aldundiak eskaintzen zuen idazmahiarekin saritu ziotela. Oso originala ez zen beste "Gaba zan" batez hasten bada ere, luzeagoa den testu hau interesgarriago dateke ikuspuntu literario batetik. Lehenbiziko pertsonan idatzia, narratzailearen negar kontsolaezinak eraginda, antzinako denboretako aingeruak aurrekoen bizitza ikustera eramaten du egilea, eta Oktabiano enperadorearen mezulariek kantabriarrei Erromako indarraren aurrean makurtzeko gomendatzen zietenean ematen dio akabera bidaiari. Kantabroen herriak, hau da, euskaldunen aitzindariek, ez dute amore ematen, banaturik daude baina, eta Utxin-Tamaiok negar egiten du horregatik. Gerrak, ordea, Lekobide eta Zararen arteko bakea ahalbidetzen du azkenean, eta euskaldunek baturik, erromatarrei aurre egiten diete borroka irabazi arte. Campionen testua Aitorren alabaren kantuarekin bukatzen da. Okendoren eriotza Donostiako Lore Jokoetan ere aurkeztu zuen Campionek, 1883an hain zuzen, eta zilarrezko koroa batekin sariztatu zioten. Aurreko biak bezala, honakoa ere lehenbiziko Euskariana-n argitaratu zuen 1896an. Hiru zatitan banatua, holandarren aurka borrokatu ostean Antonio Okendoren La Capitana untzia Donostiara arribatu zenekoa jasotzen da. Hurrengo egunean, eta larriki zauriturik egon arren, Okendo A Coruñara abiatzen da erregearen agindua beteaz, bere heriotza ziurra dena. Galizako hirian sartutakoan Okendo hiltzen da besta-berri egunean Gabriel Henao historialari jesuita ondoan duela. MenuaGAIAK Inicio > EM 260 > Gaiak -->\nAGUERRE Y AZPILICUETA, Pedro de ARAQUISTAIN, Juan Venancio de ASTARLOA y AGUIRRE, Pablo Pedro de CAMPIÓN JAIME-BON, Arturo CHAHO, Joseph Augustín GARAY DE MONGLAVE, Françoise Eugéne HENAO, Gabriel de LARRAMENDI, Manuel LÓPEZ, Eusebio MENDIGACHA ORNAT, Mariano Saturnino MOGUEL URQUIZA, Juan Antonio URRALBURU TAINTA, Gabriel WEBSTER, Wentworth


Online jokoa: Juggernaut online\nAlternative izenak: Juggernaut online\nJokoa lursailean bi fakzio, kohortea eta Steel Free League arteko borroka gogorra erdian, gudarien onena mitikoaren armadura-Juggernauts jantzita, jabeek batera konbinatzeko eta buelta invencible heroiak. Jokoaren hasieratik From arena, gainerako jokalariekin beren borroka gaitasuna erakusteko gai izango duzu. Maila 15ean, alderdiek bat sartu ahal izango duzu, gatazka eta kohortea eta Steel Free League arteko zirraragarria eta eskala handiko batailak parte hartzeko. Hala eta guztiz ere, inork ez behartzeko duzu PVP: Haradane segurtasunez dezakezu ehiza ihardun, eta lanbidea bilatzea zereginak igarotzea. Juggernaut da jokalari bezalakoa da: orekatu bat jokatzeko, "bizi" gertaera erregular eta interesgarri bilaketakbezala, lanbideetan, bere izaera berezia, pertsonaiak, aberatsa eta bestiario munduan. Jokoa munstro bakoitzak arretaz landutako itxura du, eta zure aurkariak hiru dimentsioko bataila bat izan daiteke. Egin bat gurekin, itxaron dugu!\nJokoa lursailean bi fakzio, kohortea eta Steel Free League arteko borroka gogorra erdian, gudarien onena mitikoaren armadura-Juggernauts jantzita, jabeek batera konbinatzeko eta buelta invencible heroiak. Jokoaren hasieratik From arena, gainerako jokalariekin beren borroka gaitasuna erakusteko gai izango duzu. Maila 15ean, alderdiek bat sartu ahal izango duzu, gatazka eta kohortea eta Steel Free League arteko zirraragarria eta eskala handiko batailak parte hartzeko. Hala eta guztiz ere, inork ez behartzeko duzu PVP: Haradane segurtasunez dezakezu ehiza ihardun, eta lanbidea bilatzea zereginak igarotzea. Juggernaut da jokalari bezalakoa da: orekatu bat jokatzeko, "bizi" gertaera erregular eta interesgarri bilaketakbezala, lanbideetan, bere izaera berezia, pertsonaiak, aberatsa eta bestiario munduan. Jokoa munstro bakoitzak arretaz landutako itxura du, eta zure aurkariak hiru dimentsioko bataila bat izan daiteke. Egin bat gurekin, itxaron dugu! JolastekoJuggernaut online\nBideoak eta screenshots Partida Juggernaut online


Fundazioa archivos - Irun 1522\nIrun 1522 Fundazioak Eusko Jaurlaritzaren diru-laguntza jaso du Gazteluzar ingurua egokitzeko proiektuaren proposamenagatik\nAbe 26, 2019 | Berriak, Fundazioa\n‘1522ko bideetatik. Gazteluzar gaztelua eta bertako ondare material eta immaterialaren balioa nabarmentzea’ proiektuaren barruan Irundik ibilbide bat egingo da gainera, babestutako elementuak dauden tokiak zeharkatzeko San Martzialeko 1go Guduaren V. Mendeurrena...\nJose Antonio Fernandez Ramirez gasteiztarrak Irun 1522 Fundazioak antolatu duen Musika Konposizio Lehiaketa irabazi du\nAza 13, 2019 | Berriak, Fundazioa\nJose Antonio Fernandez Ramirez gasteiztarrak San Martzial 1go Guduaren V. Mendeurrena Fundazioak antolatutako Musika Konposizio Lehiaketaren irabazlea izan da. Honen helburua entitateak erabiliko duen soinu-irudiaren sintonia aukeratzea izan da eta Fundazioak...\nIrun 1522-k muiska konposizio lehiaketa bat antolatu du fundazioaren soinu irudia aukeratzeko\nUzt 30, 2019 | Fundazioa\nSan Martzial Guduaren V. Mendeurrena Fundazioak Mendeurrenaren soinu irudia aukeratzeko antolatu duen musika konposizio lehiaketa aurkeztu du gaur goizean. Sintonia hura V. Mendeurreneko ekintzekin eta ekitaldiekin loturiko albisteei, prentsaurrekoei, iragarkiei eta...


Leihotik ihesi | Bi hitz hausnarketarako: Neutrala al da teknologia?\nBi hitz hausnarketarako: Neutrala al da teknologia?\nAskotan, teknologia neutrala den ala ez eztabaidatu izan dut hainbat pertsonarekin. Gainera, ikuspegi desberdinetatik eztabaidatu ditugu, hau da, hezkuntzan, osasunean edo gure eguneroko bizitzan teknologien erabilera pertsonalaren inguruan argudiatuta.\nDuela urte dezente uste nuen teknologia neutrala zela. Hala ere, aspalditik ari naiz defendatzen eztabaida horietan ezetz, teknologia ez dela neutrala. Ezta gutxiago ere.\nTeknologiarekin dudan harremana aldatu nuen, konturatu nintzenean teknologia ez dela zerbait natural, jainkozkoa, purua, sakratua, emana. Teknologia bakoitzak behar batzuei erantzuten diela. Orduz geroztik, zailagoa egiten zait teknologia bati buruz hitz egitea haren testuinguru historiko, politiko eta sozialean pentsatu gabe.\nXX. mendearen hasieran -XXI. mendan irakurri nuenean-, oso interesgarria iruditu zitzaidan kontzeptu baten berri eman zuten zenbait pentsalarik: teknologiaren ikuskera praktiko hutsa faltsua da.\nEdo behintzat, egia erdia. Pertsona bat beti ona edo beti txarra dela pentsatzea ere justua ez den modu berean.\nTeknologia modu berdintsuan diseinatzen dugu gizakiok ere. Gehienetan ongi eta zenbaitetan gaizki. Jakina, ez da gauza bera mailu bat erabiltzea iltze bat horman sartzeko edo norbaiti burua hausteko. Erabileraren araberakoa, ere, izango da mailuaren diseinua. Beste adibide argigarriago bat jartzearren, argi dago ez dela gauza bera erabiltzaileen arteko elkarrekintza modu osasuntsu eta dibertigarrian sustatuko duten sare sozialen algoritmoak diseinatzea, edo segmentazioaren bidez dirua egiteko algoritmoak diseinatzea. Bigarrenen kasuan, beharra, oso bestelakoa baita.\nRobot sexual bat ez da neutrala. Auto autonomoa ere ez da hala. Ezta ere langileak hautatzeko algoritmoak. Algoritmo biometrikoak ere ez dira neutralak. Kontrol sozialeko teknologiak ere ez. Langileak monitorizatzen dituzten eskumuturrekoak ere ez dira neutroak. Jarrai nezake.\nTeknologia baten atzean dagoen sare sozial, politiko, ekonomiko edo kulturala ezin da teknologia horretatik bereizi. Sare horren arabera, horrela izango da teknologia bera ere. Horregatik, gaur egun, beldurra ematen dit jendeari entzuteak, erabaki- eta botere-guneetan egonda, teknologia neutrala dela eta axola duena berau erabiltzeko modua dela. Kontuan hartzen badugu teknologiaren sorkuntza beharrak nabarmen eragiten duela teknologia eta diseinua, konturatuko gara, besteak beste, zenbait teknologia (edo Google Drive bezalako zerbitzuk) erabiltzean zenbait gizarte-ohitura saritzen ari garela, eta, kasu gehienetan, benetan saritu nahi ditugun balioen kontrakoak izango direla. Kooperazioa vs. konpetentzia, adibidez.\nIdeia horretan, eta beste askotan, oinarritzen naiz burujabetza teknologikoaz ari naizenean. Eta uste dut teknologia bat eraikitzen badugu interes ekonomikoa interes komunagatik aldatuta, teknologia hori ere ez dela neutrala izango interesaren eraginez, baina gutxienez teknologia etikoa izango dela.\nTeknologikoa (ere) politikoa baita.\n| algoritmoak iritzia sare sozial digitalak teknologia


#UdaTulankide argazki lehiaketan parte-hartu eta irabazi Columbus markako produktu sorta — TUlankide MONDRAGON\n#UdaTulankide argazki lehiaketan parte-hartu eta irabazi Columbus markako produktu sorta\nTU Lankidek erronka bat proposatzen dizu. Udako argazki lehiaketan parte-hartzera gonbidatzen zaitugu. Horretarako, igo zure argazkia Instagramera #UdaTulankide hashtag-arekin, jarraitu @tulankide Instagramen eta irabazi Columbus markako produktu sorta.\nColumbus markak produktu sorta dotorea jarri du Tulankideren eskura: Mugarra 30 motxila, CF4 frontala eta TK3 mendiko bastoia. Hala, TU Lankidek argazki lehiaketa antolatu du eta irabazleak Columbus markako produktu sorta eskuratu ahal izango du. Lehiaketan parte-hartzea oso samurra da:\nZuen argazkiak Instagram-era igo behar dituzue, #UdaTulankide hashtag-arekin.\nJarraitu @tulankide Instagramen.\nIrailaren lehenengo astera arte\nLehiaketa gaur bertan jarriko da abian, albiste honen argitalpenarekin eta irailaren 7ra arte luzatuko da. Animatu eta parte-hartu! Motxila, frontala eta bastoia irabaz ditzakezu-eta. Hala, irailetik aurrera naturaz gozatzeko aukera izango duzu.


ARARTEKO, 8. Ondorioak\nEz da erraza aurreko orrialdeetan azaldutakoa laburbiltzen, zeren eta arazo, behar, baliabide, profesional eta erakunde ugari aipatu izan baitugu. Hala ere, gure ustez zenbait arloren bilakaeran adi izateari eutsi behar diogu, eta horiexek azalduko ditugu; ez, ordea, sakondu.\nBabesik ez izateko arriskuan edo babesik gabe dauden haurren arloan, zenbait elementu ikusita, jarduteko eta familiei laguntzeko apustu irmoagoa behar dela deritzogu: neurri handi batean, udaleko gizarte zerbitzuen aldetik, protagonistak baitira, egoeraren babes maila oraindik handia ez bada ere eta testuinguru naturalean eta testuinguru naturaletik jardun daitekeenean; kalitateko laguntza iraunkorraren bidez, familia harreretan, bai adingabeari dagokionez, bai harrerako familiari dagokionez batez ere; familiarekiko jarduera areagotuz egoitzako harreran dauden haurrak eta nerabeak direnean.\nLagundu gabeko adingabe atzerritarren egoera berezia eta, beraz, aurreko lerroaldean azaldutakoa aplikatzeko familiarik ez dela-eta, babesik gabeko haurrak izanik ere, ikusitako arazorik ohikoenak hauexekin loturikoak dira: harrera protokolo ezberdinak, lurralde historiko bakoitzean irizpide ezberdinak erabiliz (bereziki adina ezartzeari dagokionez), eta horrek ondorioak dakartza babes sisteman sartzeko edo baztertzeko, edo egoitza baimena emateko betebeharra ez betetzea. Horiek guztiak ageri dira Haurraren Eskubideen Batzordeak Espainiari eginiko azken oharretan ere.\nBabes sistematik datozen adingabeen proportzio altuaren gainekoak dira adingabe arau-hausleen inguruko elementurik kezkagarrienak, baita familiako eta bikotekidearen kontrako indarkeria delituen etengabeko igoerarekin zerikusia dutenak ere.\nHezkuntza arloari dagokionez, eta zehatzago, hezkuntza behar bereziak dituzten haurren eta nerabeen arreta denaz bezainbatean, familiekiko lankidetza hobetzearekin dago lotuta berriz ere arazo nagusia kasu guztietan. Gainera, gizarte mailan kaltetuen dauden pertsonak eta taldeak direla-eta, badirudi lanean jarraitu beharra dagoela bereizkeriak edo eskolako ghettoak galarazteko. Horretarako, komenigarria izango litzateke konpentsazio politikak eta zailtasun handienak dituzten ikastetxeekiko diskriminazio positiborako neurriak areagotzea.\nFamiliekiko komunikazioa eta lankidetza ere funtsezkoak dira eskola jazarpenean ere, betiere bizikidetza planei eta ikastetxeak horretarako bideraturiko beste tresna horiei garrantzirik kendu gabe. Esperientzia arrakastatsuak partekatzeko eta zabaltzeko unea iritsita, planak dokumentu inerte bihurtzean datza arriskua, tresna biziak izateko duten ahalmenari etekinik atera gabe.\nNahiz eta osasun sistemarekiko informazio zuzena eskuratzeko modurik izan ez, haurrekin eta, batez ere, nerabeekin harremanetan diren beste sistema batzuetako gizarte eta erakundeetako eragileek behin eta berriz aipatzen dute haurren eta gazteen osasun mentalaren arreta, beharrik premiazkoena den aldetik, adingabeen osasun eskubideari dagokienez. Horiei erantzuna emateko beharren eta baliabideen diagnostiko hobea izanik abiapuntu hartuta, aurrera egin beharreko zenbait alderdi ere aipatu dira baliabideen eta sistemen arteko koordinazioaren hobekuntzan.\nGizarte erakundeen azterlanetan eta txostenetan aipatzen denez, gora egin du haurren pobreziak, Cáritas erakundeak pobreziari buruz egin duen azken txostenean esaterako, edo Haurren Erakundeen Plataformak Espainiako Haurren Eskubideen Konbentzioaren aplikazioko III eta IV txostenen txosten osagarrian. Nahiz eta EAEn gai horren inguruko diagnostiko argirik ez dugun, VI. Kapituluan genioenez, halaxe dela irizten diote harremanetan izan ohi garen gizarte elkarteek eta profesionalek. Datu horien erakusgarri izango lirateke zenbait familiaren urritasunaren inguruan jasotako kexak.\nAzkenik, haurren eta nerabeen bizi-baldintzak hobetzeko jarduerak azaltzeko izan diren orri askoren testuari amaiera emateko, haurrek parte hartzeko prozesua hobetu beharra azpimarratu behar dugu, eurekin etorkizuna eraikitzeko eta haien iritzia aintzat hartzeko haiei eragiten dieten gaietan. Ildo horretan, bat egiten dugu arestian esan dugun Haurren Erakundeen Plataformarekin hauxe aldarrikatzen duenean: haurrek eurei eragiten dieten eremuetan parte hartzeko egitura egokituak eta egonkorrak sustatzea, metodologia dibertigarriekin eta erakargarriekin diseinaturiko partaidetza-prozesuak ere. Aldez aurretik hauexek argituko dituzte metodologia horiek: nori iritsiko zaizkion ideiak, zer egingo den haiekin eta politikak garatzeko arduradunekin elkarteko eta elkarri eragiteko aukera. Ez dezagun ahantz, gainera, antzeko zerbait adierazi duela Haurraren Eskubideen Batzordeak Konbentzioaren 44. artikulua dela bide parte hartu duten estatuek aurkezturiko txostenen azterketaren dokumentuak dakarren 30. oharrean.


EuskarAbentura egitasmoa sortu dute, hilabeteko espedizioa Euskal Herrian barrena | El Diario Vasco\nSociedadEuskarAbentura egitasmoa sortu dute, hilabeteko espedizioa Euskal Herrian barrena\nEuskarAbentura egitasmoa sortu dute, hilabeteko espedizioa Euskal Herrian barrena\n16 eta 17 urteko 120 gaztek aukera izango dute Santimamiñeko kobazuloak, Ekaingo leizeak, Bizkaiko zubia, Baiona eta Kantauriar kostaldea zeharkatzeko, besteak beste\nDV Jueves, 28 diciembre 2017, 15:49\n'EuskarAbentura' espedizioa antolatu dute gazte euskaldunentzat. Euskal Herriko zazpi lurraldeak zeharkatuko dituzte, Munduko Ondare izendatutako lekuak hain zuzen, 16 eta 17 urteko (2001 edo 2002 urtean jaiotakoak) 120 gazterekin, Done Jakue bideak jarraituz. 'EuskarAbentura' izena jarri diote egitasmoari, euskararen erabilera sustatzea baita ekimenaren muina. Horregatik, doakoa izango da parte hartzea, "euskaraz dakien edozein gaztek parte hartu ahal izateko, edozein duelarik jatorria".\nIrati Labaien eta Iker Goñik aurkeztu dute, antolakuntzaren izenean, ekimena. "Gauzak deskubritzeko momentua eta heldutasunean definituko gaituzten esperientziak euskaraz bizi ahal izateko aukera" eman nahi dutela azaldu dute. Uztailaren lehenengo egunean abiatuko da espedizioa, Done Jakue bidearen ibilbide frantsesa abiatzen den puntutik, Donibane Garazi eta Iruñetik igaro eta Vianaraino. Santimamiñeko kobazuloak, Ekaingo leizeak, Bizkaiko zubia, Baiona eta Kantauriar kostaldea zeharkatuko dituzte besteak beste.\nParte hartu ahal izateko, motibazio gutuna bidali beharko dute hautagaiek euskarabentura.eus webgunera martxoaren 18a baino lehen, honako gai hauen inguruan: Euskara eta zure herria, euskara eta itsasoa eta euskara eta emakumeak. Proiektuak hautazko bost formatu hauetan aurkez daitezke. Historikoa, literarioa, plastikoa, musikala eta ikus-entzunezkoa. "Talentu ezberdinetako gazteak" erakarri nahi dituzte horrela.\nApirilaren 16an ezagutaraziko dituzte hautatutako gazteak. Euskal herritar zein diasporakoek hartu dezakete parte.\nDetenido tras matar a la actual pareja de su exmujer en Valladolid Amordazan a una familia de Sopela y desvalijan su chalé


Genetika 90eko hamarkadan geldirik (I)\nUrte hasieran gehien ikertzen diren geneak aurkeztu nizkizuen: AKT1, ESR1, MTHFR, TGFB1, IL6, APOE, VEGFA, EGFR, TNF eta TP53, hain zuzen ere. Baita ere zergatik hauek eta ez beste gene batzuk aztertzen diren inguruko nire gogoeta bota nuen. Bada, ikerketa batek zenbakiak eta datuak jarri dizkio galdera horri, zergatik ikertzen dira gene batzuk beste batzuk baino gehiago? Erantzuna beharrezkoa den kritika zorrotz bat da.\nGene batzuk besteak baino gehiago ikertzeko hainbat arrazoi proposatu dira: gene batzuk garrantzirik ez izatea, ikerkuntzaren giza-egitura, sari zientifiko eta ekonomikoen sistema, garrantzia mediko edo soziala, egindako aurkikuntzak, zoria, teknologien eta produktuen eskuragarritasuna eta geneen berezko egiturak. Lan berri batean geneen 430 ezaugarri kimiko, fisiko eta biologiko aztertu dituzte eta machine learning bidez gene bakoitzaren arrakasta aurresateko gai izan dira.\nLehenik eta behin, giza-genoman ditugun 20.000 gene inguru horietatik, %33 inguru ezin izan zituzten aztertu ezaugarri guztiei buruzko informaziorik ez zegoeladko. Hau da, 6500 gene ingururen oinarrizko informazio osorik ez dugu. Egon daudela badakigu, hor daude, baina ez diegu kasurik egin. Edo, ez behintzat, oinarrizko ezaugarri guztiak jasotzeko nahikoa.\nAzkenean 12.948 gene aztertu zituzten eta, ezustekoa, 430 ezaugarri horietatik 15 nahikoak dira gene baten arrakasta aurresateko. 15 ezaugarri horiek 6 taldetan banatzen dira: beren ugaritasuna zeluletan, proteinen karga positiboa, proteinen hidrofobitatea, geneen sentikortasuna mutazioei, geneen luzera eta erretikulu endoplasmatikora (zelularen atal batera) joateko seinalea. Gaiztoa izanda, ezaugarri horiek gene bat ikertzearen erraztasunaren eta erosotasunaren isla dira. Hortaz, ezaugarri gutxi batzuk nahikoak dira gene batek dituen publikazioak aurresateko. Famatua dena famatuago egiten da.\nHala ere, ezaugarri horiek ez dira gako bakarra. Geneek faman duten proportzio ezberdintasun hau 2000. urtetik egonkor mantendu da eta azken hamarkada eta aurrekoen arteko erlazioa nahiko egonkor mantentzen da. Izan ere, “zaharragoak” diren geneak, hau da, lehenak deskribatzen izan zirenak gaur egun oso ikertuak izateko tendentzia mantentzen dute. Aurkikuntza hori gizakietan izan daiteke edo lehen aipu hori beste espezie batean izan daiteke. Hau da, beste espezie batean deskribatu baziren geneak, gizakietan parekoa aurkitzera jo zuten ikertzaileek eta, horrela, fama eskuratzen joan. Beste datu bat. Oso antzekoak diren geneen artean (familia genetiko deitzen ditugunak), aurkitu zen lehenak, gainontzekoak baino artikulu gehiagotan aipatzen da, antzeko ezaugarriak badituzte ere.\nEgileek datu ikaragarri bat ematen dute: 1991 urtera arte deskribatutako geneek (giza-geneen %16a) aztertu dituzten 2015eko artikulu zientifikoen erdian aipatzen dira. Salbuespen bakarrak sei gene dira, zeintzuek interesa piztu duten, garrantzia medikoa dutela aurkitu delako. Gainontzekoa inertziaz mugitzen da, 1990eko hamarkadan geldituta gaude genetikan. Honen ondorioak eta zer egin hau zuzentzeko, hurrengo baterako.


Autobus bat heldu zen Uranga garajearen aparkalekura. Ateak ireki eta filmaziokoak hasi ziren jaisten, haien artean Pete Domezain.\n— Frantzia zeharkatzeko listo? —agurtu zuen Martinek.\n— Aurretik armada prest ote den jakin behar.\nAmerikanoak libreta gorri bat atera zuen txalekotik eta ibilgailuen inguruan zeuden hiru gizonei etortzeko deia egin zien. Produkzio taldeko teknikariak ziren. Martin ez zen sobera urrundu, ikusi ahal izan zuenez, krokis modukoak zirriborraturik zituen libretan, eta krokis horietako bat seinalatzen zien atzamarrarekin han eta hemen. Martinek ez zuen gauza handirik entelegatu, salbu eta Domezainen ezpainetatik trak, trak, trak soinua ateratzen zela etengabe. Irakurtzeko adina bazekien ingelesez; baina entzunez amerikanoei ulertzeko, komeriak. Petek libreta itxi eta eskuaz Urbasa aldeko eremu bat seinalatu zien hiru teknikariei.\nBizi-bizi, aldamenean zuen Luisi giltzak eman zizkion Martinek.\n— Agudo! Ekar ezak gure jeepa!\nEta segituan, libreta eskuetan zekarren amerikanoarengana hurbildu zen.\n— Plazer baduzu, geuk eramanen zaitugu.\n— Ez da beharrezkoa, teknikariekin joanen naiz.\nLuisek bi gizonen aurrean gelditu zuen jeepa, katu bat harrapatu nahian atzetik zihoakion zakurra zapaltzeko puntuan.\n— Gurekin azkarrago iritsiko zara —esan zion amerikanoari—. Nekez topatuko duzu inguru hau gu bezain ongi ezagutzen duenik. Neguko maniobrak Urbasan egin ditugu.\nGezurrak esaten ez zegoela Martin baino trebeagorik etorri zitzaion Luisi, baina bazekien kontu hartan arrazoi osoa zuela: Martinek ongi ezagutzen zituen paraje haiek, umetatik.\n— Ez al duzue ba beste zereginik?\n— Gure kapitainaren agindua da: gu zure zerbitzuko.\nMartinek jeeparen atea zabaldu eta sartzera gonbidatu zuen amerikanoa.\n— Ezer behar baduzu, hemen gu —Martinek gogoan zituen libreta gorriko krokisa eta trak trak trak haiek.\n— Gau parteko erasoan kamioi bat sutan jarri behar dugu, baina ez dugu geldian egin behar, kamioiak martxan segitu behar du. Figuranteek sekuentzia arriskutsua dela diote, irauliko ote den beldur dira, aukeratutako tokia ere ez da sobera laua eta...\n— Orduan, ezponda txiki batekin nahikoa duzue —bizkor ibili zen Martin.\n— Arrisku handirik ez dezala izan. Horrek amiñi bat erraztuko luke eszena.\n— Gure kontu! Urbasan heziak gara. Luis, kontatu egiok urtarrilean egin huen balentria.\n— Ez zen hainbestekoa izan. Martinek badaki niretzat ez zela ekintza zaila izan, baina nahi izanez gero kontatuko dizut nolatan...\nAmerikanoak bekainak goratu eta irri bat marraztu zuen ezpainetan:\n— Batailak gero ere ikusiko ditugu, filmaketa unean. Tira, zuekin joanen naiz. Beti aitzina.\nDomezainek, teknikarien jeepari begira, keinu egin zuen beraien gibeletik joan zitezen. Martinen aginduei jarraiki, Luis zihoan gidari; Urbasako portua igotzen hasi eta bigarren kilometroan errepidea utzi zuten, ezkerreko mendiko pista hartu eta hamar minutu igarota zabalgune batera ailegatu ziren. Urrunenean, firrinta more batek baino ez zuen mugatzen larrea. Hodeiek belardian egiten zituzten itzaletan galdu zitzaion gogoa Martini une batez. Hegoaldera artzainen bidezidor batzuk ikusten ahal ziren, halako urradura batzuk soilgunean.\nPete jeepetik jaitsi eta zabalgunearen ezkerreko bazterrerantz jo zuen, Martin atzetik zerraion. Ertzean, ehun metro eskasera ageri zitzaien ezpondari begira geratu ziren. Atzetik zetorren teknikarien jeepa Domezain zegoen tokiraino heldu zen. Ibilgailutik jaitsi bezain laster erreparatu zioten errekaldeari.\n— Aukeran, txikiegia eraso bat filmatzeko.\n— Baina muino ttattar horren gibelean bada beste zabalgune bat —Martinek ezkerreko bidea erakutsi zion—. Ezpondak segida du horretan ere.\nOinez egin zuten beste zabaldirainokoa. Luis ez zen jeepetik higitu ikuskatzeak iraun zuen bitartean.\nEzponda ez zen Domezainen atentzioa bereganatu zuen eremu bakarra, inguru osoa aztertzen ziharduen. Azkenean hiru teknikariak zeuden eremura jaitsi zen. Hamar bat minutu igaro zuten solasean, gizonen artetik itxuraz zaharrenak buruaz baiezko keinua egin zuen, eta horren ondotik Martinengana bueltatu zen Pete Domezain:\n— Ez da toki txarra —argazki makina atera zuen txalekotik—. Gainera, gau parteko eszenak grabatzeko ez ezik goizaldekoak antolatzeko ere balio lezake.\nAmerikanoak hogei bat argazki atera zituen: ezpondari dozena bat, bizpahiru panoramika eta, hondarrean, atzean zeukaten haritzari egin zizkion beste batzuk.\n— Orduan, erasorako prest! —eskuak igurtzi zituen Martinek.\n— Hori Iruñera itzulitakoan jakinen dugu. Nire nagusi Alexek ere ikuskatu beharko du tokia. Eta gero Schaffner jaunarena izanen da azken hitza.\n— Bai, noski, zuzendariari iruditu beharko zaio egokia den edo ez.\n— Edozein modutan, Martin, hemen filmatzekotan... haritz horrenak egin du!\nTeknikariak ezpondaren luzera neurtzen ari ziren bitartean Petek zerbait zirriborratu zuen libreta gorrian. Ordurako jeepean zain ziren Martin eta Luis. Azken honek burua jiratu zuen zuhaitza zegoen lekurantz.\n— Lote ederra!\n— Baiki. Gaztigua pasatuko zioat lehengusuari —Martinek erabakita zeukan nork botako zuen zuhaitza.\n20th Century Fox ekoiztetxeak Espainiako Armadarekin zuen egina kontratua, Armadak filmerako ibilgailuak hornitzeaz arduratu behar zuen, baina lurrak Diputazioarenak ziren. Nonbait, 100.000 pezetako kontratua sinatua zuten Nafarroako Diputazioak eta 20th Century Foxek. Ez ziren munta txikikoak filmazioak erresuma zaharrean eragin behar zituen kalteak: lurrak mugitu, errepideren bat hondatu eta tarteka, kasu honetan bezala, zuhaitz eder batzuk bota. Kontu hau basozainen lana zen, eta Martinek berehala pasatu nahi zion abisua lehengusu Pedrotxori, menturaz haritza markatuko zuen basozaina hurbilekoa izan zitekeen edo, beste era batera esatearren, basozainak ez zuen lehengusua begiz jota izanen. Martinek gogoan zuen Pedrotxok Aste Santuan kontatu ziona: antza denez, Patton errodatzen hasi baino lehen mendiko pista bat zabaldu behar izan zuten, konboi oso batek igaro behar zuen mehaka batetik, eta pago bat zenez afera, hura botata konpondu zuten arazoa. Zudairiko Evaristok markatu zuen ordukoan pagoa. Hiru egunen buruan, markatutakoa eraitsita ote dagoen ikustera joan da eta, espero moduan, motzondo bat izan da aurkitu duen arrasto bakarra. Baina hori ez da dena, hamar metro eskasera beste bat aurkitu baitu, noizbait pago lerdena izandako mozkina. Hura ikusitakoan, Evaristok zuzenean jo du Pedrotxorengana kontu eske.\n— Zertan aritu haiz, ez al nian bakarra markatu?\n— Badakizu maitasuna zer den, bat bota eta bestea zoratu egin da —horixe izan zen Pedrotxoren erantzuna.\nPete Domezainek hurbiltzeko keinu egin zien bi txortei. Luisek amerikanoa zegoen tokiraino gidatu zuen jeepa.\n— Badaezpada ere, haritza lehenbailehen bota behar dugu. Ba al da basozainik inguru honetan?\n— Irubide jatetxean topatuko dugu baten bat —erantzun zion Martinek—. Nahi al duzu neu arduratzea?\nMartinek berak bete nahi zuen mandatua, kosta ahala kosta.\n— Eskertuko nizueke. Eguerdia da eta nik ibilgailuez arduratu behar dut. Goñi lotinant-koronelarekin negoziatu behar nuke hau. Baina lotu beharrekoak ia beti Alvarez sarjentuarekin lotzen ditut. Lehen ikusi al dituzue aparkalekuan?\n— Goñi ez, baina Alvarez bai, morroia ez da Armadaren dendatik mugitu ere egiten —korroskada bat eskapatu zitzaion Luisi—, gaua ere bertan ematen duela diote.\n— Akort, itzul gaitezen Olaztira —Petek eskuin eskua eraman zuen sabelera—: Non bazkaldu behar duzue zuek?\n— Irubide jatetxean bertan. Zain izanen nauzue, lekua hartuko dut denontzat.\nBizkor ibili zen Martin, bizkor ibili zenez.


Errusiako Aeroflot-ek atzerriko hegaldi kopurua nabarmen murrizten du\nHasiera » Azken albisteak » Airlines » Errusiako Aeroflot-ek atzerriko hegaldi kopurua nabarmen murrizten du\nAirlines • Aireportuko • Abiazio • Europako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Berriak • Arduraduna • Errusia Azken Albisteak • Turismo • Garraioa • Bidaia sekretuak • Bidaia Wire Albisteak • Joerak • Hainbat Albiste\nErrusiako bandera garraiatzaileak nazioarteko ia 90 hegaldi erregular bertan behera uztea luzatzen du apirilaren 30era arte\nAeroflot Errusiako aire konpainia nazionalak bidaiarien ohiko bidaia komertzialak 13 atzerriko helmugetara murriztuko ditu martxoaren 28tik apirilaren 30era, garraiolariak esan duenez.\nAeroflot funtzionarioek esan zuten garraiatzailea nazioarteko hegaldien ordutegian "aldi baterako" aldaketak egiten ari dela.\n"Martxoaren 28tik apirilaren 30era, Moskutik Antalya, Belgrad, Bishkek, Delhi, Dubai, Geneva, Kairo, Londres, Minsk, Nur-Sultan, Seoul, Tokyo, Helsinki hegaldien maiztasuna murriztuko da", iragarri du konpainiak .\nBaliogabetutako hegaldietako bidaiariek operatutako hegaldietarako txartelak berreskuratu edo dirua itzul dezakete, gehitu du konpainiak.\nAurretik, Aeroflotek apirilaren 90era arte luzatu zuen ia 30 nazioarteko hegaldi arrunten ezeztapena.


Berriak | | Page 2\n2015eko Euskadiko LASTO-JASOTZE Txapelketa\nEguna:…………Urriak 11, igandea Ordua:…………13:00 Tokia:………….LEIOA (Bizkaia) – Mendibile Jauregian (Mendibile auzoa, 42 – Leioa) Lana: kirolari bakoitzak, 45 kiloko lasto fardo bat, 7 metroko altuerara, ahalik eta gehienetan altxatu behar du. PARTAIDEAK:……8 José Lauzurika Fernandez de Gorostiza Jose Martin Bustinza… + Info →\nEuskadiko AIZKORA Txapelketa, Maila nagusiko FINALA\nEguna: Urriak 12, astelehena Tokia: BASAURI (Bizkaia) – Bizkotxalde parkean Ordua: Eguerdiko 12:00etan Lana: Hamabi pago-enbor: – Lau kanaerdiko – Lau 60 ontzako – Lau oinbiko Finalerako sailkatutako aizkolariak: Aitzol Atutxa Gurtubai (Bi) Floren Nazabal Leiza (Na) Jon Irazu Ugalde… + Info →\nHarri TXIKIEN Euskadiko HARRI-JASOTZE Txapelketa\nEguna: Urriak 4, igandea Tokia: AIA (Gipuzkoa) probalekuan Ordua: 18:00 Txapelketako harriak: 3 minutu harri bakoitzarekin: Bola……………………. 100 kilo Kubikoa……………….. 112,5 kilo Zilindrikoa…………….. 125 kilo Laukizuzena………….. 125 kilo PARTE-HARTZAILEAK Inhar Urruzuno Pagoaga (Bi) Jagoba Otaegi Etxeberria (Gi) Iñigo Eizagirre Ascaray… + Info →\nEmakumezkoen eta Gizonezkoen Euskadiko LOKOTX-BILTZE Txapelketak\nEguna: Irailak 27, igandea Tokia: IGANTZI (Nafarroa) – Pilotalekuan Ordua: 18:00 Lana: 1,25 metrotara eta bi lerrotan jarritako 50 lokotx biltzea Partaideak EMAKUMEZKOETAN: ARABA Zuriñe Frutos Gutierrez Nerea Ircio Fernandez NAFARROA Maika Ariztegi Mariezkurrena Partaideak GIZONEZKOETAN: ARABA… + Info →\nEuskadiko Orga joko eta harri-jasotzaile kintopekoen Txapelketak, ETXEBARRIn (Bizkaia)\nEguna: Irailak 27, igandea Tokia: ETXEBARRI (Bizkaia) – Kukullaga parkeko polikiroldegi ondoan Ordua: 12:30 12:30etan jaialdiari hasiera emango zaio Euskadiko orga joko Txapelketarekin. Ondoren, Euskadiko harri-jasotzaile kintopekoen txapelketa egingo da. PARTAIDEAK ORGA JOKOAN: Oscar Perez Estefanía Ousmane Drame Alejandro Fernandez… + Info →\nEuskadiko lehen mailako aizkora Txapelketaren kanporaketa AIAn\nEuskadiko lehen mailako aizkora Txapelketaren kanporaketa Eguna:………………… Irailak 27, igandea Tokia:………………….. AIA (Gipuzkoa) Ordua:…………………. 12:00 Egin beharreko lana: 54 ontzako bi enbor 60 ontzako bi enbor 72 ontzako bi enbor Euskadiko lehen maila osatzen duten hamabi aizkolarietatik ondorengo… + Info →\n2015eko LUR GAINEKO Euskadiko SOKATIRA Txapelketa\nEGUTEGIA // Calendario: Maiatzak 2 de Mayo Larunbata/Sabado 680 BERRIATUA (Bi) Maiatzak 9 de Mayo Larunbata/Sabado 680 ZORROZA-Bilbao (Bi) Maiatzak 16 de Mayo Larunbata/Sabado Finala 680 DEBA (Gi) Maiatzak 23 de Mayo Larunbata/Sabado 640 GALDONA-Mutriku (Gi) Ekainak 13 de Junio… + Info →\nSabino Arana Sariak 2014\n2014ko Euskadiko sega txapelketaren finala\nEuskadiko Herri Kirol Federazioak eta bere barne dagoen Nazioarteko Sokatira Federazioarekiko harreman batzordeak (hau da lurralde ezberdinetako federazietako ordezkariz, euskal federazioko ordezkariz eta epailen eta kirolarien ordezkariz osaturiko batzordeak) jakinarazten dizuete 2014ko uztailaren 1etik Euskadiko Herri Kirol Federazioa (aurrerantzean EHKF)… + Info →


Hirugarren atala, Geologiari dagokio. Irakaslea, Maribel Arriortua zen; ez dakit bere ezagutza-esparrua patuaren kontua izango ote zen.\nIrakasgai honek zuen berezitasunik handiena ikasle kopuruarena zen nire ustez. Hau da, kimikarigaiok baino ez ginen elkartzen, eta zortzi baino ez ginen Maribelekin. "Hura luxua!" pentsatuko du norbaitek, baina, edozein egoerak bezala, bazituen alde onak eta txarrak. Besteak beste, ezin piperrik egin tabernan musean aritzeko; gehiegi nabaritzen zenez gero, irakasleak arrazoiez zuzenean galdetzen zuelakoan nago ;-) Halaber, aukera eman zion gure notak ia-ia aldez aurretik erabakita izateko, hasieratik kasik gure arteko sailkapena eraikita.\nGutxi izateak arruntak ez ziren esperientziak izateko aukera eman zigun. Hala, "Kalkulu Zentroa" ezagutzeko aukera izan genuen; bai, Unibertsitatean zegoen ordenagailu erraldoiaren tokia. Erabiltzaileek txartelak baliatzen zituzten ordenagailuarekin komunikatzeko, alegia, ez zegoen, ez teklaturik, ez sagurik. Txartelen bat ere egin genuen. Eta praktiketan gainontzeko kideek ez bezalako materialak erabiltzeko aukera izan genuen.\nPasadizo bitxi bakarra dut gogoan, kideek besterik gogorarazten ez didaten bitartean behintzat. Egun batean arbelera atera ninduen problema bat bertan egitera. Han nengoen ni ba, nire ezagutzei tiraka problema ebatzi nahian. Eta bapatean, irakasleak ozenki: "birgí, birgí" (azentua bukaeran). Nik ez nion tutik ulertu; eta berak berriz. Arazoa ez zen geologia (zorionez niretzat), hizkuntza baizik; komari buruz zerbait adierazi nahi zidan, puntua jarri behar nuela edo, eta bera frantsesez ari zen "virgule" edo esanez.\nAurreko atala, irakurtzeko irrika baduzu.\nEta ekimenari dagokion blog berria, "Euskal lerroak abian"\nEtiquetas: euskal lerroak abian euskaraz joan den mendean Leioan Maribel Arriortua recuerdos oroitzapenak UPV EHU


‘Nahita’ aldizkariaren aurtengo lehen alea argitaratu da\n‘Nahita’ aldizkariaren azken alea, jada kalean dago. Aukera Berdintasunerako udal sailak aurten argitaratzen duen lehen aldizkaria moldiztegitik irten berri da. 2009ko lehen aldizkari horrek emakumearen balio eta ahalmenak lantzen dituzten gaiak lantzen jarraitzen du. Ale honetan zabal eta luzeen landutako gaia emakumeak artean egindako ekarpen eta lanari buruzko erreportajea da. Bigarren orrialdean Jabekuntza Eskolaren hileko egitarauaren zehetasunak jasotzen dira. Segidan editoriala dator, non krisiaren eta horrek emakumeengan izan ditzakeen ondorioen inguruko hausnarketa egiten den, soldata ezberdintasunak oraindik orain mantentzen baitira. Ezagutzen al duzu? atalean, Berdintasunerako kontseiluaren lana ezagutarazi eta laguntza behar duten pertsonak atenditzeko erabateko zerbitzua aldarrikatzen duen plataformaren argibideak jasotzen dira.\nAle honek argazki-inkesta mantentzen du, oraingo honetan jostailuak sexistak izan daitezkeen edo ez galdetuz herritarrei. Horren atzean, denbora-pasen atala dator, letra-zopa dakarrelarik. Kontrazalak hainbat berri interegarriren berri dakarkigu.\nAldizkaria udal bulegoetan eta herriko beste hainbat zerbitzutan banatuko da, osasun zentroan kasurako. Horrez gain, nahi duten interesdunek Emakumearen Topagunean bertan harpidetu daitezke, hurrengo aleak etxeko postontzian jaso ahal izateko. Guk aldizkariaren formatu elektronikoa eskaintzen dugu, pdf formatuan. Hori ikusi ahal izateko, eragin beheko informazio gehiagoko atalaren gainean.\nAstelehenean Jabekuntza Eskolako tailer berri bati ekingo zaio: "Gure gorputza eta horren desioak aztertzen" titulukoa\nJabekuntza Eskolak emakumeen gorputza eta desioak aztertuko dituen tailerra antolatu du. Proposamena identitatearen ildoan kokatzen da. Tailerrak hogei ordu iraungo ditu eta otsaila eta martxoko astelehenetan egingo da. Lehen saioa astelehenean izango da, arratsaldeko seietatik zortzi eta erdietara bitartean. Izen-emateak 10 euro balio du eta unibertsitarioek parte hartzeagatik kreditu bana eskuratu ahal izango dute. Trebatzailea Inma Merino andrea izango da.\nIkastaro honetan gorputzaren esplorazioa, kontrola eta zaintzarako ariketa praktikoak landuko ditugu. Horrez gain, gorputzak dituen esanahi kulturalak aztertuko ditugu, sexualitate, tabu eta erruez eta sexualitate ezberdinek suposatzen duten trangrezioaz hausnarketa eginez, sexualitatearen adierazpen ezberdin horiek jabekuntza pertsonal eta kolektiboa areagotzen laguntzen dutela ohartaraziz.\nArgibide gehiagorako, edo izena emateko joan Izelaieta kaleko egoitzara edo deitu bertako 943 17 10 30 telefono zenbakira.


Gustuko tokian aldaparik ez - - Anboto.org\nEneritz Iturriaga 2018-11-16 08:30\nHorrela dio esaera zaharrak, bai. Orain ere, gure burua, bi gurpilen artean ibiliko da.\nDakizuenez, bizikleta utzi eta lanean (nutrizio kontuetan) hasi eta gero, asteburuak libre genituela-eta, neska gazteekin lasterketetara joaten hasi ginen, nire esperientziatik abiatuta, eurei laguntzen eta erakusten. Baina orain dela urte eta erdi, Carlotta alaba etorri zen gure mundura eta denbora guztia berarentzat hartu genuen, oso alaba desiratua baitzen! Baina, beti… zeozer faltan.\nBeraz, aurten proiektu berri bat eraiki dugu, Humbertok eta biok Iñigo Cuestagaz batera. Txirrindularitza munduan, beste ikuspuntu eta beste diziplina bat eraiki nahi genuen, bai txirrindulariei eurei dagokienez eta baita taldeen ikuspuntu profesionaletik ere, baina benetako ikuspuntu profesionaletik. Hau da, taldeko neskek benetako laguntzak eduki zitzatela, txirrindularitza modu serioan egiteko. Hori baita hemen falta dena, seriotasuna.\nUrte biko epealdia jomuga moduan jarri eta lanean hasi ginen. Udan oso albiste onak eduki genituen eta Leoneko Udalaren eta beste babesle batzuen eskutik, 2019rako taldea egiteko eskatu ziguten. Harrezkero jo eta ke gabiltza lanean. Izan ere, talde profesionalak Leonen edukiko du egoitza, baina oinarri guztia (gaztetxoak, 10-19 urte artekoak), Euskal Herrian izango da. Azkenean, talde eta babesleen interesa ikusi eta aurrera jotzea aukeratu dugu. Momentuz, hori bakarrik esan dezaket. Oraindik lan asko dago egiteko! Argi dago proiektu hau 4 urterako dela eta lortuko dugula emakumezkoen txirrindularitza desberdin bat edukitzea. Beharra baitago.


urria | 2019 | Hegoaldeko Txokoa\nEskubidez behar luke euskaraz edo galesez osasun arreta jasotzea. Ez da beti hala gertatzen, ordea. Beharra dagonean ere ez. Zer deritzozu? Zein da egoera gurean? https://www.argia.eus/argia-astekaria/2662/jatorrizko-hizkuntza-osasungintzan\nPosted on urria 23, 2019\tby hegoaldeuskaltegia\nSave our only home C1\nLau milioi lagunetik gora atera ditu kalera klimaren grebak. Gurean ere mobilizatu dira heritarrak. Benetan ote gaude mehatxupean? https://www.argia.eus/albistea/hasi-da-mundu-osoan-klimaren-greba http://www.ikasbil.eus/web/ikasbil/dokutekako-fitxa?p_p_id=56_INSTANCE_fLB1&p_p_lifecycle=0&p_p_state=normal&p_p_mode=view&p_p_col_id=column-1&p_p_col_count=1&groupId=10138&articleId=20591138\nPosted on urria 18, 2019\tby hegoaldeuskaltegia\nEtxea premiazko beharra da denontzat, beraz, erabaki garrantzitsua hartu behar dugu gure bizitzan gurasoenetik alde egin nahi dugunean: erosi ala alokatu. Normalean, jendeak nahiago izaten du erostea. Hori dela, zure ustez, alokatzearen bi alde on zein diren jakin nahi dugu. … Irakurtzen jarraitu →\nSalburuan ireki behar omen du Lanbidek bulego berria. Benetan beharrezkotzat jotzen al duzu? Kezkatzen al zaitu langabeziak? Zer ikusten duzu zure ingurumarian? Krisi garai latza gaindituta, oparotasunerantz al goaz? http://www.ikasbil.eus/web/ikasbil/dokutekako-fitxa?p_p_id=56_INSTANCE_fLB1&p_p_lifecycle=0&p_p_state=normal&p_p_mode=view&p_p_col_id=column-1&p_p_col_count=1&groupId=10138&articleId=1184977 https://www.berria.eus/paperekoa/1885/016/001/2019-09-29/adinean-gora-lanak-behera.htm\nPantailatik ezin burua altxatu, aizue!! Hau da bizitza-erritmoa daukaguna!! Ezin martxa hartu nabil, ia oporretako patxada gogoratu ezinik… Lanean beste ezertan ez ote dugun ematen denbora pentsatzen hasita nago. Hala ote da? http://www.aizu.eus/index.php?option=com_content&view=article&id=2352:egonean&catid=33 http://www.ikasbil.eus/web/ikasbil/dokutekako-fitxa?p_p_id=56_INSTANCE_fLB1&p_p_lifecycle=0&p_p_state=normal&p_p_mode=view&p_p_col_id=column-1&p_p_col_count=1&groupId=10138&articleId=419066


Eusko Jaurlaritzak neurri murriztaileak ezarriko ditu pilaketarik ez sortzeko | Gizartea | Berria\nMurga eta Tapia jarduneko sailburuak, gaur, Eusko Jaurlaritzaren Bilboko egoitzan. Javier Zorrilla / Efe Tamaina handiagoan ikusi\nEusko Jaurlaritzak atzo aurreratu zuen astelehenean jarriko dutela indarrean berriro osasun larrialdia, eta Nekane Murga jarduneko Osasun sailburuak eta Arantxa Tapia jarduneko Ekonomiaren Garapen sailburuak agerraldi bat egin dute gaur xehetasun gehiago emateko. Neurri zehatzak, ordea, asteartean erabakiko dituzte, orduan egingo baitu lehenengo bilera plan berriaz arduratuko den batzorde bereziak. Iñigo Urkullu jarduneko lehendakaria izango da batzordeko burua.\nNeurri horietako batzuen berri eman du Tapiak. Edukierak murriztuko dituzte; «inoiz ez hamar pertsona baino gehiago». Azaldu du, ordea, horrek ez diela eragingo leku batzuei —zinema aretoei, besteak beste—, jendea maskara jantzita, eserita eta «modu ordenatuan» egoten baita. Beste batzuetan, aldiz, jendea «gehiago erlaxatzen» da, eta pilaketak sortzen dira. Horiek eragoztea izango da helburua. Ordutegiak mugatuko dituzte ostalaritzan eta garraio publikoan.\nEz da egoera «atsegina», Tapiaren esanetan, baina «atzerapauso bat eman behar da ezinbestean». Murgak eta biek adierazi dute orain arte hartutako neurriek balio izan dutela osasun sistema indartzeko; aztarnarien lana nabarmendu du jarduneko Osasun sailburuak. Azken astean kutsatuen kopurua asko hazi da, ordea, eta datorren asteleheneko EAEko Aldizkari Ofizialean argitaratuko dute berriro osasun larrialdia ezarriko duen araua. Tapiak adierazi du osasun larrialdia ezartzeak ez duela esan nahi iragan hilabeteetan hartu zituzten neurri guztiak hartuko dituztenik, eta errepikatu du jarduneko gobernuak ez duela asmorik herritarrak etxean konfinatzeko.\nHiru helbururi buruz hitz egin du: osasun sistema babestea, gainezka egin ez dezan; beste konfinamendurik ez ezartzea; eta «birusarekin bizitzen ikastea», horretarako eguneroko bizitzako zenbait arlo aldatuta.\nBirusaren hedatzeari aurre egiteko tresna bat izango da osasun larrialdia eta hartaz arduratuko den batzordea. «Berme juridiko bat», dagoeneko hartzen ari diren neurriak hartzen jarraitzeko, eta leku batzuetan arau murriztaileagoak ezartzeko, egoera «egunez egun» aztertu ondoren. Batzordeak bi neurri mota erabakiko ditu astearteko bileran: batetik, Arabako, Bizkaiko eta Gipuzkoako herritar guztiei eragingo dieten neurri murriztaileak; eta bestetik, soilik herri, auzo edo gune batzuei eragingo dietenak. «Egoera hau ez da hilabeterako izango, luze iraungo du, eta neurri horiek konbinatuko ditugu. Neurri dinamikoak izango dira», esan du Tapiak.\nJarduneko Ekonomiaren Garapen sailburuak adierazi du orain arteko bidetik jarraituko dutela. Uztailaren bukaeran, esaterako, Hernaniko (Gipuzkoa) eraikin bateko herritarrak konfinatu zituzten, birusaren agerraldi bat egon zitekeelakoan. Neurri horien «eraginkortasuna frogatuta dago», Tapiaren esanetan.\nAtzo baino positibo gehiago\nAzken orduetan, 575 positibo atzeman dituzte Araban, Bizkaian eta Gipuzkoan egindako PCR probetan: 126 Araban, 378 Bizkaian eta 64 Gipuzkoan. COVID-19 gaitza zuten 31 pertsona ospitaleratu dituzte, eta denera hamahiru gaixo daude zainketa intentsiboetako unitatean. Atzo 8.263 PCR proba egin zituzten; orain arte egun bakarrean egindako test kopururik handiena da, Murgaren arabera.\nJarduneko Osasun sailburuak esan du datuek birusaren igoaldi bat erakusten dutela, eta hori «kezkagarria» dela, nahiz eta martxoan baino motelago ari den zabaltzen eta kasuak ez diren horren larriak izan. «Birusa zahar etxeetara iritsi da berriz, 60 urte baino gehiago dituzten pertsona gehiago ari dira gaixotzen. Egungo neurriek balio izan dute alarma egoeraren ondorenerako, baina oraingo egoerara moldatzen jakin behar dugu», esan du.


Mendeetan zehar gordetako sekretua | Bisita Gidatuak (Bizkaia) | Visit Enkarterri\n1. San Andres de Biañez elizako margoak, Karrantzan.\nKarrantzako San Andres de Biañez eliza berritzen ari zirela, XVIII. mendeko erretaula desmuntatu behar izan zuten. Orduantxe horma osotik hedatzen zen XVI. mendeko fresko izugarria azaleratu zen, ezkutatuta eta ezezaguna mantendu zena ordura arte.\nMargoak errenazentistak dira eta Kristoren Pasioa, San Andresen Martirioa eta Azkeneko Afaria irudikatzen dituzte. Aurrez erreserba egitea beharrezkoa da eliza eta freskoa bisitatzeko. Bisitaldian Karrantza luxuzko etxez eta jauregiz bete zituzten indianoei buruz mintzatuko gara, Ameriketan aberastu zirenak.\nBarrio de Biañez\nMobila: 616 498 621\nHizkuntzak: Euskera, gaztelera, ingelesa, frantzesa.\nTarifa orokorra: 8 € pertsona bakoitzeko\n14 urtetik beherakoak: doako sarrera.\n*Gainerako tarifak kontsultatu.


30 Eka Osteguna 09:00 - 11:00\nLan Jardunaldia Lan Arloko Lupa - Lan kontratazioa - Ekainak, 30. ADEGIren LAN ARLOKO LUPA Enpresa guztiak behartuta zaudete Soldaten Erregistro bat eramatera....\n30 Eka Osteguna 09:30 - 11:00\nWebinar TicketBAI enpresentzat SII. 2022Ko uztailaren 1ean hasiko den TicketBAIren nahitaezko inplementazioa urte osoan zehar...\n30 Eka Osteguna 12:00 - 13:00\nJardunaldia Negozio aukerak Israelekin: teknologia eta startupak. Israel etengabe hazi da azken hamabost urteotan, %4 batez beste, eta Ekialde Hurbileko laugarren...\n04 Uzt Astelehena 09:00 - 11:00\nLan Jardunaldia Lan Arloko Lupa - Lan kontratazioa - Uztailak, 4. ADEGIren LAN ARLOKO LUPA Enpresa guztiak behartuta zaudete Soldaten Erregistro bat eramatera....\n04 Uzt Astelehena 09:30 - 10:15\nWebinar Mugikortasun elektrikorako birkarga-azpiegiturak enpresetan. Kargatzeko azpiegiturak ezinbesteko zeregina du ibilgailu elektrikoaren bideragarritasunean....\n06 Uzt Asteazkena 09:00 - 11:00\nLan Jardunaldia Lan Arloko Lupa - Lan kontratazioa - Uztailak, 6. ADEGIren LAN ARLOKO LUPA Enpresa guztiak behartuta zaudete Soldaten Erregistro bat eramatera....\n07 Uzt Osteguna 09:30 - 10:15\nWebinar Enpresentzako instalazio fotovoltaikoak. Azken hilabete hauetako energia elektrikoaren prezio altuek erdigunean jarri dute...\nBerrien Laburpena 2022/06/29\nLan Arloko Lupa - Lan kontratazioa - Uztailak, 13\nNegozio aukerak Israelekin: teknologia eta startupak


Jakien Osasun Erregistro Orokorra - Eusko Jaurlaritza - Euskadi.eus\n- Giza kontsumorako jakiak.\n- Produktu horiekin kontaktuan egongo diren gai edo materialak.\n- Jaki industrian erabiltzen diren, garbigarri, desinfektagarri eta plagizidak.\n- Jakiak ontziratzeko eta paketatzeko jakiokin kontaktuan egongo diren materialak egiteko sustantziak, gai material makromolekularrak barne.\n- Erregistroan inskribaturik egoteko derrigortzetik salbuetsirik geratzen dira:\n- Txikizkako establezimenduak edo xehekariak.\nAGINDUA, 2003ko martxoaren 20koa (pdf, 133 Kb), Osasun sailburuarena, janarien elaborazioko establezimenduen baldintza sanitarioak eta sailkapena ezartzen dituena, janariak kolektibitateei banatzeko edota txikizkako establezimenduetan eta ostalaritzan (sukalde zentraletan eta plater prestatuetako industrietan) saltzeko.\nAlameda Rekalde, 39 A 48008 BILBAO\nIkeabarri, Plaza 1-2ª 48940 LEIOA (BIZKAIA)\nUdetxea Jauregia Iturburu 4. 48300 GERNIKA (BIZKAIA)\nSan José kalea z/g. 48510 TRAPAGA (BIZKAIA)\nTlfnoa.: 94-486 38 04\nNavarra Etorb. 4. 20013 DONOSTIA-SAN SEBASTIÁN\nTfnoa.: 943-02.27.38. Fax.: 943-02 27 01\nNavarra,Etorb. 6. 20400 TOLOSA (GIPUZKOA)\nTlfnoa.: 943-024-024 . Faxa: 943-024-023\nSalbide kalea, 10, sotoa. 20800 ZARAUTZ (GIPUZKOA)\nTlfnoa.: 943-00 79 86. Faxa.: 943-00 79 88\nOtaola hiribidea 6, 1. sotoa (Eibar ospitalea). 20600 EIBAR (GIPUZKOA)\nTlfnoa.:943-02 40 57 Faxa: 943-02 40 59\nNavarra Etorb., 41-3º . 20302 IRUN (GIPUZKOA)\nTlfnoa.: 943-02 40 30. Faxa.: 943-02 40 59\nJaien Osasun Erregistro Orokorrean sartzeko industria eta establezimenduek ondorengo dokumentazioa aurkeztu beharko dute:\na) Lehenengo Inskripzio eskabidea:\nDokumentazioa interesatuak berak aurkeztuko ez balu, bere NANaren edo CIFfotokopia erantsi beharko da.\nJardueren memoria zehatza, gutxienez memoria ereduan isladatzen diren atalak garatuko direlarik.\n1.- Enpresaren identifikazio datuak:\n- Enpresaren helbidea, Lurralde Historikoa.\n- Eskatzen duen Jarduera Industriala.\n2.- Instalazioen deskribapena.\n- Azalera guztira\n- Gune eta lokal ezberdinen deskribapena.\n- Gune edo lokal bakoitzaren deskribapena.3.- Jardueraren deskribapena.\n7.- Ondorengoak dituen aitorpena:\n- Datuak benetakoak direla eta enpresak bere gain hartzen duela erantsitako informazioak indarrean dagoen legeria betetzea.\n- Memorian azaldutakoan aldaketaren bat suertatuko balitz, jakinarazteko konpromisoa.\n- Janari-erabiltzaileen araudia betetzeko kompromisoa.\n- Lehengaiek edota bildutako produktuek dagokien Industrien Osasun Erregistroa duten kompromisoa.\n9- Indarrean dagoen legediaren aplikazioan aldi baterako salbuetsirik dauden establezimenduek, horrela egiaztatzen duen dokumentazioa aurkeztu beharko dute\n- Eskabide honetan aurreko puntuan aipatu diren datuak agertuko dira eta haserako eskabidearekiko sortu diren aldaketak ere jarriko dira.\n- Ondasun Erkidego edo pertsona fisikoei eragiten dien Titulartasun aldaketaren bat sortuko balitz, egiaztasun Dokumentu bat aurkeztuko da, bi aldeek sinatuta.\n- Enpresei, sozietateei, kooperatibei e.a. eragiten dien titulartasun aldaketa sortuko balitz, egiaztatzen duen Notario-dokumentua aurkeztuko da.\nc) Jarduera baja emateko eskabidea.\n- Interesatuaren eskariz, Osasun Lurralde Ordezkaritzetan edo erregistroa duen beste edozein bidetatik, argi eta garbi azalduz industria eta sozietate-izena (ikusi aurreko puntuak) eta inskribaturik zegoen jardueratiko baja.\n- Erregistro idazpenak baliogabetzea ofizioaz egin ahal izango da, erregistroaren zehaztasun arrazoiengatik edota konbalidazioa bere garaian eskatu ez eskatzeagatik. Azken kasu honetan AE eskudunak interesatuari eskatuko dio hilabete emanez eskabidea egiteko, epe hori igarota egin ez bada, Osasun Ministeritzari jakinaraziko dio inskripzioa bertan behera uzteko.\nB1- Erregistroanur mineral natural eta iturburuko uren inskripzioa eskatuz gero, honako dokumentazioa erantsiko da:\n- Behar bezala betetako eskabide normalizatua.\n- Produktua komertzializatzeko erabiltzen den etiketaren ale bat..\nB2- Jakien Osasun Erregistro OrokorreanErregimen Dietetiko edota berezietarako jaki-prestatuen inskripzioa eskatuz gero, honako dokumentazioa erantsiko da:\n- Produktua komertzializatzeko erabiltzen den etiketaren ale bat\n- Produktua beste Estatu Kide edo Autonomia Erkidegoren batean egin edo komertzializatzen denean egiaztatzen duen dokumentazioa aurkeztuko du eta lehenengo komertzializatzearen baimena.\n- Produktua berezi edo dietetikoa dela akreditatzeko egokitzat jotzen den dokumentazio guztia.\n-Lehenengo inskripziorako eskabideak aurretik zehaztu gabeko egunean egingo dira eta industria funtzionamenduan hasi baino lehen.\n-Erregistro Sanitarioaren baliozkotzea 5 urtero egingo da.\n-Hasierako eskabidetik sortzen diren aldaketen eskabideen aurkezpena eurok sortu ahala egingo da.\n-Jardunbideari uzten zaion unean eskatuko da honen baja.


Iglesiasek “Estatuaren terrorismoari aurrez aurre begiratzea” eskatu du - Noticias de Gipuzkoa\nIglesiasek “Estatuaren terrorismoari aurrez aurre begiratzea” eskatu du\nEspainiako presidenteordeak txalotu egin du Zabalzaren inguruko filma eta demokrazia defendatzea eskatu du\n– m. tolosa 28.02.2021 | 00:45\ndonostia – Pablo Iglesias Espainiako Gobernuko bigarren presidenteorde eta Podemoseko buruak atzo esan zuenez, "demokrazia defendatzeak, besteak beste, torturei eta Estatu terrorismoari" aurrez aurre begiratzea" dakar, dokumental bat egin berri zaion Mikel Zabalzaren kasuari erreferentzia eginez.\n"Demokrazia defendatzea gure historiaren alde ilunenari aurrez aurre begiratzea ere bada: torturak eta Estatuaren terrorismoa", ida-tzi zuen Twitter sare sozialean, ostiral honetan Madrilen, "ezinbesteko dokumentua" dela iritzi dion Non dago Mikel? dokumentalaren estreinaldira joan ostean.\nDokumentalean 1985eko azaroko 20 eguneko kronika azaltzen da, Guardia Zibilak Mikel Zabalza atxilotu eta haren gorpua Bidasoa ibaian aurkitu zuten artekoa.\nMikel Zabalza, Orbaizetako autobus-gidaria zen, eta Idoia Aierbe neskalagunarekin, anai-arrebekin eta beste pertsona batzuekin batera atxilotu zuten Guardia Zibilaren operazio batean, eta Intxaurrondoko kuartelera eraman zuten.\nTorturak jasan zituztela salatu zuten gainerako atxilotuak kargurik gabe utzi zituzten aske, Mikel, ordea, desagertu egin zen; poliziaren bertsioaren arabera, ihes egin omen zuen agenteek Bidasoatik gertuko ETAren zulo batera eraman zutenean.\nHala ere, Guardia Zibilaren goi-agintarien grabazio batzuetan argi eta garbi onartzen dute Mikel Zabalza Intxurrondoko kuartelean hil zela hura torturatzen ari zirenean.\nHori horrela izanik, gero eta gehiago dira 1985ean gertatutakoa argitu ahal izateko, gaztea desagertu eta hil zeneko espedientearekin lotutako guztia desklasifikatzea eskatzen duten pertsonak.\nIglesiasek aste honetan, otsailaren 23ko 40. urteurrenaren aurretik kazetariei egindako adierazpenetan adierazi zuen, Sekretu Ofizialen Legeak "herritarrek jakiteko eskubidea duten" informazioa ezkutatzeari uztea defendatuko duela bere alderdiak.


Zure lanaren balioa | BLOGA\nZURE LANAREN BALIOA\nZer moduz urte berriaren hasiera? Dena ondo joatea eta zuen desioak bete ditzazutela espero dut. Azken hilabete honetan gauza asko egin behar izan ditut; horren ondorioz, ezin izan dut postik aurkeztu blogera :-( Bata dela eta bestea dela ez dut denborarik izan idazteko. Arrazoi batzuk egon dira, hona hemen hauetariko bat: hilabete honetan Dublinera noa!! Oporrak izango ditut eta 2 lagun eta ni Irlandako hiriburua bisitatzeko aukera aprobetxatuko dugu eta bidaia antolatu behar genuen. Gainera, nire bidaiari buruzko post bat argitaratzeko intentzioa daukat.\nGaurko gaia diseinatzaileok, argazkilariok, margolariok...artistak orokorrean aurre egin behar dugun momentu bati buruz da. Profesional gisa lan egiten hasten garenean, beldur dugun eta askotan galdetzen diguten galdera, hain zuzen. Hauxe da galdera: zein da gure lanaren balioa? Kasu hauetan, gure zerbitzuak eta proiektuak doan aurkezten ditugu jendeak gu ezagutzeko edota diru kopuru txiki bat eskatzen dugu. Jendeak gure lanari buruz hitz egiteak oso garrantzitsua da; izan ere, gure aurrerapen profesionala egintza horri esker da.\nNire kasuan, San Martzial festei buruzko argazkiak egiten hasi nintzen. Nire lehendabiziko erreportaia zen eta teleobjektibo bat oparitu zidaten duela denbora gutxi, oso motibatuta nengoen!! Egiten nituen argazkiak aurkezten nituen sare sozialetan eta jendeak idazten zidaten hauek eskatzeko, argazki horiek doan ematea erabaki nuen. Lehen azaldu dudan bezala, nire lehendabiziko urtea zen eta maila horretako jarrera ez nuen ezertarako espero. Nire lanak pixkanaka aurkeztu nahi nuen, sare sozialen bidez, lehenengo urtea oso garrantzitsua da zure izena eta lana aurkeztu behar duzulako eta gero, urtero, lan-maila hura mantendu eta hobetu: zure lanarengatik kobratuz, zure proiektuen edo argazkien kalitatea hobetuz, entregatze modua...eboluzio on bat izatea ezinbestekoa da.\nZergatik ari naiz guzti hau kontatzen? Duela bi hilabete, zure lanaren prezio egokia aukeratzeko webgune bat aurkitu nuelako. Freelance Kalkulagailua du izena eta Laura López sortua izan da. Webgune honi buruz hitz egin zidan lagun batek eta hura probatzera animatu nintzen.\nHasteko, astean lan egingo dituzun egunak eta orduak jartzen dituzu. Gero, opor egunak, gaixotasun egun faltak, langile autonomoen gastuak, zerbitzuak, lokala...eta gehiketa honi esker, zure lanorduaren balioa emango dizu. Margoketa eskolara joaten naiz egunekin, argazkien edizioarekin eta diseinuekin probatu egin dut eta idei bat izateko oso baliagarria da.\nLaburbilduz, proiektu baten prezioa ipintzeko arazoren bat izanez gero, tresna mota hauek oso lagungarriak izango dira. Bere webgunera sartu edota bere app-a deskargatu dezakegu gure mugikorrera edo tablet batera.\nZuen gustokoa izatea espero dut eta tresna hau probatzera animatzen dizuet.


Agaramont - Wikipedia, entziklopedia askea.\nArtikulu hau Nafarroa Behereko eskualdeari buruzkoa da; familiari gaitzat duena beste hau da: «Agaramontar»\nAgaramont Nafarroa Behereko eskualde bat da.\nBidaxune herria zelaien arteko ikuspegia\nMax: 177 metro\nMin: 0 metro\nEskualdea 5 udalerrik osatzen dute eta lurraldearen iparraldean dago, Amiküze eta Lapurdi Ekialdea eskualdetarekin eta Okzitania herrialdearekin mugitzen.\nBere hiriburua Bidaxune da.\nEskualdeko euskarazko izena hainbat modutara dokumentatu da: Agaramont, Agaramonte, Agaramunt, Agramunt eta Agramont.\nEskualdea frantsesez Agramont edo Gramont eta okzitanieraz Garmont edo Gramont bezala ere ezagutzen da. Gaztelaniaz Agramonte bezala itzuli da.\nGarazi edota Nafarroa Behereko hegoaldearekin alderatuz lurralde laua da hau, laborantzarako egokia. Amiküze bezala, Bearno eta Landetako auzo-herriekin antza handiagoa du hegoalderago daudenekin baino.\nErdi Aroan, Agaramonteko Dukerriaren lurrak ziren, hortik eskualdearen izena. Eskualde aberatsa izan zen, Biduze eta Aturri ibaien bidez eginiko merkataritzari esker.\n1994ko urtarrilaren 1ean Bidaxuneko herri elkargoa sortu zen, Akamarre, Bidaxune, Burgue-Erreiti, Erango, Gixune eta Samatze udalerriak gehituz. Gixune udalerriaren sarrera polemikoa izan zen, Lapurdiko udalerria ez baita tradizioz Agaramont eskualdekoa izan, eta, gehitzearekin batera, Ipar Euskal Herriko eskualdeko mapa txikitzen ari baitzen, beste lurralde batekoa baitzen. Ezkoze ere nabarmendu zen, tradizioz eskualdekoa izan dena, Bearnoko Salieseko herri elkargoan.\n2010eko urtarrilean, Bardoze udalerria herri elkargoan sartu zen.\n2017ko urtarrilaren 1ean, Bidaxuneko herri elkargoa desagertu egin zen sortu berri zen Euskal Hirigune Elkargoa osatzeko.\n6 udalerrietan 7 herriak osatzen dute eskualdea: 3 569 biztanle eta 99,86 kilometro koadro.\nAkamarre Akamarre 64161 akamartar 33,90 981 25,93\nBidaxune Bidaxune 64123 bidaxundar 30,43 1364 43,61\nBurgue Burgue-Erreiti 64113 burguetar 11,37 116 10,99\nErango Erango 64031 erangoar 5,30 168 26,23\nEzkoze Ezkoze 64205 ezkoztar 5,60 237 42,32\nSamatze Samatze 64502 samaztar 13,26 703 51,81\nEuskal Hirigune Elkargoaren esku dagoko Car Express hiriarteko autobus sareak zerbitzatzen du eskualdea. Guztira, 2 linek eskaintzen dute zerbitzua 2 udalerritan: Samatze eta Bidaxune.\nLuis Luziano Bonapartek, 1869an, Agaramonteko udalerri guztiak eremu ez-euskaldunean zegoen, han hizkuntza nagusia okzitaniera baitzen, bertsio gaskoiarrean.\nKoldo Zuazok, 2010ean, bere herri guztiak eremu ez-euskaldunean zegoen, han hizkuntza nagusia okzitaniera baitzen, bertsio gaskoiarrean.\n↑ Serrano Izco, Bixente. ([2006?]). Navarra : las tramas de la historia. Euskara Kultur Elkargoa ISBN 84-932845-9-9. PMC 827798316. (Noiz kontsultatua: 2021-05-13).\n↑ Jean de Jaurgain eta Raymond Ritter, "La maison de Gramont 1040-1967", Les amis du Musée Pyrénéen, Aturbe (Bi liburukiak)\n↑ «Bidaxuneko herri elkargoa» archive.wikiwix.com (Noiz kontsultatua: 2021-05-13).\n↑ (Frantsesez) «Ongi etorri herri elkargora» SudOuest.fr (Noiz kontsultatua: 2021-05-13).


Lisa bildumako 2556-C mosaikoak kolore lauak ditu. Bereziki egokia da barnealdeak, igerilekuak, spak, saunak eta wellness eremuak estaltzeko. Kolore solido eta zirraragarriak.


Telangana - Wikipedia, entziklopedia askea.\n1.2Indiaren independentziaz geroztik\n2Hizkuntzak eta erlijioa\nJaya Jaya he Telangana (en)\nChief Minister of Telangana (en)\nK. Chandrashekar Rao (en)\nAdilabad barrutia, Warangal barrutia, Karimnagar barrutia, Khammam barrutia, Mahbubnagar barrutia, Medak barrutia, Nalgonda barrutia, Nizamabad barrutia, Ranga Reddy barrutia, Hyderabad barrutia, Jangaon district (en) , Jayashankar Bhupalpally district (en) , Jogulamba Gadwal district (en) , Kumaram Bheem Asifabad district (en) , Medchal–Malkajgiri district (en) , Nagarkurnool district (en) , Nirmal district (en) , Peddapalli district (en) , Rajanna Sircilla district (en) , Siddipet district (en) , Suryapet district (en) , Vikarabad district (en) , Wanaparthy district (en) , Yadadri Bhuvanagiri district (en) , Bhadradri Kothagudem district (en) , Jagtial district (en) , Kamareddy district (en) , Mahabubabad district (en) eta Mancherial district (en)\n17°59′N 79°35′E / 17.99°N 79.59°E / 17.99; 79.5917°59′N 79°35′E / 17.99°N 79.59°E / 17.99; 79.59\nMaharashtra, Andhra Pradesh, Karnataka eta Chhattisgarh\nTelangana Indiako azpikontinenteko Dekkan eskualdeko erdialdean eta hegoaldean kokatutako Indiako estatua da. Hamabigarren estatu handiena da, eta 35 milioi biztanletik gora zituen 2014an, estatu gisa eratu zenean, Andhra Pradesh estatutik sezesio adostua bideratuz. Teluguz mintzo diren bi estatu daude orain Indian, sezesio horren ondorioz. Telanganako lehen hizkuntza ofiziala da telugua, eta bigarrena, 2017tik, urdua.\nHyderabad da hiriburua, lehengo Andhra Pradesh handiagoaren hiriburu bera, eta probisionalki, oraindik beste estatuaren hiriburua ere bada zeregin administratiboetarako.\nBeste hiri garrantzitsu batzuk dira Warangal, Nizamabad, Khammam eta Karimnagar . Telanganak muga du iparraldean Maharashtra estatuarekin, ekialdean Chhattisgarhekin, mendebaldean Karnatakarekin, eta ekialdean eta hegoaldean Andhra Pradeshekin. 2019tik, Telangana estatua 33 barrutitan banatua dago.\n1.1 Nizam independenteak\n1.2 Indiaren independentziaz geroztik\n2 Hizkuntzak eta erlijioa\nAntzinatean eta Erdi Aroan, Indiako zenbait egitura inperial eta monarkikok agindu izan dute eskualdean, hala nola Txola dinastiak, Maurya Inperioak, Satavahana, Chalukya eta Kakatiya erresumek, Delhi Sultanerriak, Bahmani eta Golkondako sultanek... Aginte-egitura horien artean, Delhiko sultanerriak eskualdea konkistatu zuenetik, aginte musulmanak nagusitu ziren eskualdean. Aginte horietan indartsuenak, Mogolen Inperioak, 1687. urtean konkistatu zuen eskualdea Aurangzeb zelarik enperadore.\nNizam independenteak[aldatu | aldatu iturburu kodea]\nHurrengo enperadore batek, gobernadore lokal bat ezarri zuen Nizam al-Mulk tituluarekin, Erresumako Kudeatzailea. Titulu hori dinastia praktikan independente baten oinarri bihurtu zen, eta agintari berezko hauen titulu bilakatu zen formula zaharra: nizam edo nizamak esaten zitzaien agintari hauei, eta beraien lurraldea Nizamem Hyderabad bihurtu zen eskualdea, gortearen hiriburua hiri hori zelako.\nIzatez, Nizamen Hyderabadek ez zuen subirautza formala galdu Britainiarren Inperioan, eta Raj delakoaren aliatu bat izan zen, nahiz eta probintzia batzuk (Andhra kostaldea eta Rayalseema) britainiar bilakatu. Praktikan defentsa eta atzerri harremanak britainiarren kontrolpekoak ziren, dena dela.\nIndiaren independentziaz geroztik[aldatu | aldatu iturburu kodea]\nIndia independente bihurtu zenean, Nizamen Hyderabad ez zegoen errepublika berrian, eta nizamak independentziari eutsi nahi izan zion, baina Indiako armada berriak eskualdea konkistatu zuen 1948an. Ondoren, Hyderabad Estatua bilakatu zen eskualdea Indiako egitura federalean.\nNizamen Hyderabad, neurri batean independentea britainiar kontroleko eskualdez inguratua, 1909an; eta India independenteko hegoaldeko estatu federalak 1952an: berde argia zen Hyderabad Estatua\n1950eko hamarkadan lurralde berrantolaketaren eztabaida biziak jarraitu zuen, eta nagusiki estatuak hizkuntzen arabera eratu behar zirela ondorioztatu zuten indar politiko indiar gehienek. Hamarkada horren erdialdean, teluguz bi estatu mintzo ziren Hyderabad Estatua eta Andhra Estatua. Hyderabadeko barruti batzuk, teluguz mintzo ez zirenak, beste estatu batzuetara igaro ziren (Maharashtrara marathiz hiztunak, eta Karnatakara kannada hiztunak), baina teluguz mintzo zen parterik handienak bat egin zuen Andhra Estatuarekin, eta telugu estatu handi bat, Andhra Pradesh izenekoa, 1956ko azaroaren 1ean sortu zuten.\nAndhra Pradesh 1956-2014 tartean izan zituen mugekin. 2014an, berriro aldatu zen mapa Telangana barrualdearen sezesioarekin: barruti zuriek osatzen dute Telangana.\n2014an berriro aldatu zen mapa, Telangana sortu zenean. Bigarren estatu telugu honen sorkuntza barnealdeko eta Hyderabad inguruko eskualdeen erreibindikazioa izan zen hainbat urtez. 1969, 1972 eta 2009 urteetan izan ziren sezesioaren aldeko mugimendu inportanteenak, eta 21. mendeko horrek protestak ere egin zituen kostaldean. 2013tik aurrera, prozesua politikoki bideratu zen, estatu zentralak gidatuta, eta Telanganaren sezesioa indarkeriarik gabe gauzatu zen 2014an.\nAginte musulman autonomoek mendeetan eskualdean egon izanak Indiako hegoaldeko Islamaren erdigune bihurtu zuen eskualde hau. Hinduekin alderatuta, hemen ere gutxiengo dira musulmanak, baina proportzio handiago batean daude.\nEra berean, Hyderabadeko agintari hauen hizkuntza urdua zen, nagusiki teluguz mintzo zen herrialdean, eta gaur egunean ere populazioaren %12aren jatorrizko hizkuntza da urdua. 2017tik, estatuko bigarren hizkuntza ofizialaren izendapena du.\nTelugua Indiako hegoaldeko hizkuntza dravidarren taldekoa eta alfabeto berezko batez idazten da. Urdua, aldiz, Ipar Indiako hindi hizkuntzaren aldaera da, beste alfabeto batez idazten den arren, kulturalki Indiako musulmanen harreman-hizkuntza. Nola urduaren ezagutza nahiko zabaldua den Telanganan, Ipar Indian nagusi diren hindi-hiztunekin errazagoa da komunikazioa hemen, dravidarren beste eskualde batzuetan baino.\nTeluguak 30 milioi hiztunetik gora ditu Telanganan, eta beste 80 milioi Andhra Pradeshen: hizkuntza literario sendo bat da, hedabidez hornitua, eta Hyderabaden erdigunea duen zine industria bereziki indartsu batekin.\n↑ a b (Ingelesez) «Urdu is Telangana’s second official language» The Indian Express 2017-11-16 (Noiz kontsultatua: 2019-05-31).\nOrriaren azken aldaketa: 29 azaroa 2021, 00:04.